Kiina HDPE-tietoliikenneputketehdas ja valmistajat Shengyang\n◎ Korroosionkestävyys ja pitkä käyttöikä\nRannikkoalueilla pohjaveden pinta on korkea ja maa kostea. Metallien tai muiden putkien käytön on oltava korroosiota estävää, ja niiden käyttöikä on yleensä vain 30 vuotta. PE-putket kestävät erilaisia kemiallisia aineita, eikä maaperän korroosio vaikuta niihin.\n◎ Hyvä sitkeys ja taipuma\nPE-putki on erittäin kestävä putki, jonka murtovenymä on yli 500%. Kyky sopeutua epätasaiseen maan laskeutumiseen ja siirtymiseen on erittäin vahva. Hyvä iskunkestävyys. Pienikokoiset putket voidaan taivuttaa vapaasti.\n◎ Putken seinä on sileä, kitkakerroin on pieni, kaapeli on helppo kuljettaa, rakentamisen hyötysuhde on korkea ja rakennuskustannukset ovat alhaiset.\n◎ Hyvä sähköeristyskyky, pitkä käyttöikä (yli 50 vuotta maanalaisille putkille), kestävä, turvallinen ja luotettava linjakäyttö\n◎ Kevyt, huolto, asennus ja rakentaminen, kätevä huolto, helppo kuljetus ja käyttö\n◎ Pienikokoiset putket voidaan kelata, pitkillä putkiosilla, muutamalla liitoksella ja helppo asennus\n◎ Putket voidaan valmistaa monilla väreillä eron osoittamiseksi\n◎ Erinomainen iskunkestävyys alhaisessa lämpötilassa\nPE: n matalan lämpötilan haurastumislämpötila on erittäin matala, ja sitä voidaan käyttää turvallisesti välillä 20-60 ° C. Talvella rakentamisen aikana putki ei ole hauras materiaalin hyvän vaikutuksen vuoksi.\n◎Hyvä kulutuskestävyys. Verrattuna muihin metalliputkiin PE-putkien kulutuskestävyys on neljä kertaa suurempi kuin metalliputkien\n◎ Helppo liittää, voi käyttää erilaisia uusia rakennusmenetelmiä\nPE-putkien perinteisten louhintamenetelmien lisäksi voidaan käyttää myös useita uusia kaivamattomia tekniikoita, kuten putkien tunkeutumista, vuorausta, halkeamia putkia jne. Tämä on ainoa paikka, jossa louhinta ei ole sallittua.\nVahvistettu modifioitu polyvinyylikloridi (MPVC-SR ...


Pientuotannon tuntinetotus on otettu käyttöön Järvi-Suomen Energian verkossa | Järvi-Suomen Energia\nPientuotannon tuntinetotus on otettu käyttöön Järvi-Suomen Energian verkossa\n28.4.2021 07:24:05 EEST | Järvi-Suomen Energia\nJärvi-Suomen Energian jakeluverkossa siirryttiin 22.4. käyttämään tuntinetotusta sähkön pientuottajien kulutuksien laskennassa. Asiakkaalle netotukset näkyvät 12.-19.4. alkaen niin laskutustiedoissa kuin asiointipalvelussa. Jotta pientuottaja voi liittyä automaattisesti netotuksen piiriin, täytyy hänen ensin tehdä sopimus tuotetun sähkön myymisestä sähkönmyyjän kanssa.\nPientuottajia pitkään varjostaneeseen mittaustapaan saatiin vihdoin odotettu muutos lain muuttuessa vuodenvaihteessa 2021. Muutos antoi jakeluverkkoyhtiöille mahdollisuuden alkaa käyttää tuntinetotusta omalla verkkoalueellaan. Viimeistään netotus tulee käyttöön kaikille suomalaisille 1.1.2023, mutta verkkoyhtiöt voivat halutessaan tarjota netotuksen käyttöön asiakkailleen ennen määräaikaa.\nJärvi-Suomen Energian verkkoalueella netotus on nyt otettu käyttöön kaikilla verkkoomme liitetyillä pientuotannoilla. Jotta pientuottaja voi liittyä automaattisesti netotuksen piiriin, täytyy hänen ensin tehdä sopimus tuotetun sähkön myymisestä sähkönmyyjän kanssa. Silloin pientuottaja saa kaiken hyödyn irti aurinkopaneeleistaan.\n”Olemme tyytyväisiä voidessamme tarjota tuntinetotuksen edut sähkön pientuottajille verkkoalueellamme. Netotusmenetelmä parantaa aurinkosähkön kannattavuutta pientuottajille ja siten voi kannustaa ihmisiä liittymään pientuottajien joukkoon,” summaa Järvi-Suomen Energian palvelupäällikkö Antti Latsa.\nNetotusmalli muuttaa sähkön pientuotannon mittaamisen\nNetotuksessa sähkön kulutus ja tuotanto mitataan ja lasketaan yhteen yhden (1) tunnin jaksoissa. Jos aurinkoisella säällä sähköä sekä tuotetaan että kulutetaan saman tunnin aikana, tuotettu sähkö alentaa suoraan ostettavan sähkön määrää. Toisin sanoen kulutuksesta vähennetään jatkossa tuotetun energian määrä. Joinain tunteina tuotetun sähkön määrä voi ylittää kulutuksen, jolloin kulutustiedot näyttävät niiden tuntien osalta nollaa.\nTästä netotetusta ”ostamattomasta” sähköstä ei luonnollisesti makseta veroa eikä verkkopalvelumaksua. Aikaisempaan verrattuna pientuottajalle syntyy säästöä sähköveron ja verkkopalvelumaksun muuttuvan osuuden verran jokaisen hyvitetyn kilowattitunnin osalta.\nSeuraavaksi pureudutaan energiayhteisöjen mahdollistamiseen\nLakimuutoksessa avattiin myös mahdollisuus energiayhteisöjen perustamiselle. Asunto-osakeyhtiöiden ei ole tähän asti kannattanut investoida aurinkosähköön, koska niiden olisi pitänyt maksaa verot ja siirtomaksut itse tuottamansa sähkön siirrosta asukkaiden käyttöön – aivan samaan tapaan kuin ulkopuoliselta energiayhtiöltä ostetusta sähköstä. Tämä pykälä poistui vuoden vaihteessa, kun Suomi saattoi voimaan EU:n sähkömarkkinauudistukseen liittyvät säädökset. Otamme seuraavaksi työn alle kiinteistön sisäisen energiayhteisön mahdollistamisen jakeluverkossamme.\nPalvelupäällikkö, Järvi-Suomen Energia\nJärvi-Suomen Energian verkkoon liitetyillä pientuottajilla kulutuksesta vähennetään jatkossa tuotetun energian määrä. Tuotanto voi välillä kattaa kulutuksen täysin, jolloin kulutusta ei näy lainkaan.\nJärvi-Suomen Energia Oy on Suur-Savon Sähkö -konserniin kuuluva jakeluverkkoyhtiö, jonka ammattilaiset huolehtivat noin 27 000 kilometrin mittaisesta sähköverkostosta ja sähköenergian jakelusta yli 100 000 taloudelle. Liikevaihtomme on noin 120 miljoonaa euroa ja henkilökunnan määrä 16.\nJärvi-Suomen Energia parantaa sähkön toimitusvarmuutta Kangasniemellä13.5.2021 07:32:00 EEST | Tiedote\nJärvi-Suomen alueella sähköenergian jakelusta huolehtiva Järvi-Suomen Energia jatkaa sähkön toimitusvarmuuden parantamista Kangasniemellä. Yhtiö investoi alueelle tänä vuonna 2,7 miljoonaa euroa.\nJärvi-Suomen Energia parantaa sähkön toimitusvarmuutta Juvalla12.5.2021 07:20:00 EEST | Tiedote\nJärvi-Suomen alueella sähköenergian jakelusta huolehtiva Järvi-Suomen Energia jatkaa sähkön toimitusvarmuuden parantamista Juvalla. Yhtiö investoi alueelle tänä vuonna lähes 3,8 miljoonaa euroa. Ensi vuonna summa nousee 4,5 miljoonaan.\nSähköt katkesivat 2700 taloudelta hetkeksi Mikkelin seudulla – Kaivinkone kaatoi 110 kV pylvään23.4.2021 21:25:54 EEST | Tiedote\nJärvi-Suomen Energian verkossa Visulahti-Juva-alueella koettiin sähkökatko tänään klo 14:46, kun jakeluverkon 110 kilovoltin (kV) linja vikaantui. Sähköttömänä oli hetkellisesti enimmillään 2700 asiakasta. Klo 15:10 mennessä kaikille asiakkaille oli saatu palautettua sähköt. Sähköt palautettiin varayhteyksiä hyödyntämällä. Katkon aiheutti johtokadulla liikkunut kaivinkone, joka vahingossa kolhaisi yhtä linjan sähköpylväistä. Tapauksessa vältyttiin henkilövahingoilta. Linjan kunnostaminen saatettiin jo alulle, ja itse korjaustyöt aloitetaan maanantaina. Linja on osa Fingridin hallinnoimaa kantaverkkoa, mutta sen omistaa Suur-Savon Sähkö ja ylläpidosta vastaa Järvi-Suomen Energia. 110 kilovoltin linja on niin kutsuttu voimalinja, eli siellä kulkeva sähkö on suurjännitteistä. Voimalinjoilla on tärkeä tehtävä kuljettaa sähköä pitkiä matkoja eri puolille verkkoaluetta. 110 kilovoltin linjojen viat ovat melko harvinaisia, sillä niiden suojaamiseen on panostettu. 110 kV linjan johtokadun leve\nKohti 24/7 vianetsintää: Järvi-Suomen Energia ja Esri Finland testaavat miehittämättömien kopterien hyödyntämistä sähkölinjojen tarkastamiseksi15.4.2021 08:34:38 EEST | Tiedote\nJakeluverkkoyhtiö Järvi-Suomen Energia ja paikkatietoratkaisujen asiantuntija Esri Finland kartoittavat drone-kopterin avulla tehtävän laserkeilauksen hyödyntämistä sähkölinjojen tarkastamisessa. Pilotointi toteutetaan Hirvensalmella kevään 2021 aikana. Drone-lennoista vastaa virolainen Hepta Airborne ja kerätyn datan käsittelystä sekä analysoinnista Esri Finland.\nLiisa-myrskyn jälkien korjaus loppusuoralla – viimeisillä vika-alueilla rajuja tuhoja20.11.2020 16:09:25 EET | Tiedote\nLiisa-myrskyn jäljiltä on sähköttä alle 500 taloutta. Puuskatuulet aiheuttivat paikoin rajuja tuhoja ja katkenneita pylväitä on vaihdettu liuta. Tavoitteena on saada palautettua sähköt kaikille keskijänniteverkon vikojen piirissä oleville tämän päivän aikana. Viikonlopulle ennustetun myräkän ja viiveellä ilmaantuvien vikojen varalta korotettua korjaushenkilöstön varallaoloa jatketaan viikonlopun yli\nSäästöä yhteishankinnalla: Järvi-Suomen Energia kilpailutti puistomuuntamot verkkoyhtiöiden yhteishankinnassa28.9.2020 14:14:06 EEST | Tiedote


20 merkkiä, joista tunnistat olevasi uupunut äitiyteen!\nSinun vuorosi on nyt! Autan sinua äiti, löytämään itsesi jotta voisit toteuttaa itseäsi ja unelmiasi arjen kiireiden keskellä.\nAjanhallinta ja ongelmat\nVinkit ja suositukset\n2 kommenttia\t/ Arki, Blogi / Kirjoittaja Sandra\nÄiti on kotona kolmen pienen lapsensa kanssa. Isä tekee keikkatöitä ja on usein poissa illat ja viikonloputkin.\nTukiverkostoa ei ole. Rahat on tiukassa ja lisäksi vaikuttaa siltä, että ainakin yksi lapsista on erityisen vilkas.\nKaiken päälle äiti on aloittanut tiukan kuntokuurin, johon kuuluu rajoitettu ruokavalio ja kotitreeni useana päivänä viikossa.\nMetatyö ja kodin velvollisuudet puskevat päälle.\nÄidistä on kuin huomaamatta tullut etäisempi lapsilleen ja lasten itku tai nauru ei enää aiheuta samanlaisia reaktioita kuin ennen.\nLapset hän hoitaa, ruokkii ja ulkoiluttaa automaatiolla mutta muutoin äiti kulkee kuin sumussa ja käpertyy omaan kuplaansa.\nMieluummin hän katsoisi vaikka kuivuvaa maalia kuin omia lapsiaan.\nEtäinen äiti – vai sittenkin uupunut?\nÄiti ei jaksa enää välittää, vaikka lapset tappelevat keskenään. Lapset huomaavat äidin pahan olon ja hakevat äidiltä yhä useammin turvaa, rakkautta ja läheisyyttä.\nÄidillä vaan ei riitä voimat. Hän pyytää lapsia jättämään hänet rauhaan. Vaikka rakastaa heitä yli kaiken.\nLapset alkavat häiriökäyttäytyä yhä useammin. Äidin hermo kiristyy ja hänen on poistuttava toiseen huoneeseen, jotta saisi itsensä hillittyä tekemästä jotain väärää tai vahingollista.\nÄidistä tuntuu, kuin koko maailma olisi hänen harteillaan. Päivistä on tullut selviämistä ja yölläkään ei saa rauhaa. Äiti raivoaa ja itkee päivittäin.\nJatkuva syyllisyyden ja huonommuuden tunne syö äitiä sisältä ja hän tuntee olevansa ansassa omassa perheessään ja omassa kodissaan. Ei pakopaikkaa.\nÄiti on uupunut.\nUupumus näyttäytyy monin eri tavoin. Viimeistään, kun tunnistat itsessäsi seuraavat tuntomerkit, hae rohkeasti apua!\nväsymys, joka ei mene ohi lepäämällä sekä kroonisesti riittämätön lepo, vaikka saisitkin tuntimääräisesti tarpeeksi yöunta\ntäydellinen tympääntyminen vanhemmuuteen\nhaluaisit vain maata sängyssä\nlapsiin kohdistuva emotionaalinen etääntyminen\nkokemus, että oma vanhemmuus ei ole yhtä hyvää kuin ennen\narjen pienet velvollisuudet väsyttävät, uuvuttavat ja tuntuvat vaikeilta ja pienetkin vastoinkäymiset tuntuvat suurilta\net enää hymyile tai naura\ntunnet koko maailman taakan harteillasi\nongelmat ruoansulatuksessa tai ruokahalussa\nraju yhtäkkinen laihtuminen tai painonnousu\nlaiminlyöt omaa hygieniaasi\ntunnet jatkuvasti vahvistuvaa ristiriitaa toivomasi äitiyden ja äitiyden todellisuuden välillä\ntunteiden voimakas ailahtelu ja tunneherkkyys – päivittäinen huutaminen ja raivostuminen lapsille\nkun tunnet päivittäisiä voimakkaita vihantunteita\nteet asiat automaatiolla ja päivästäsi (muististasi) katoaa hetkiä\net tunne enää elämäniloa\nkaikilla muilla tuntuu olevan helpompaa\nUupunut kehittää puolustusmekanismeja, selviytymismalleja ja hallintakeinoja\nUupumusta ei aina huomaa ajoissa. Tai sitten huomaa, mutta sen kieltää itseltään. Sillä onhan äidin nyt vain jaksettava?\nYhteiskuntamme on myös perinteisesti korostanut sisun ja yksin pärjäämisen merkitystä. Suomalainen ei hevillä pyydä apua. Äitimyytti ei auta asiaa.\nIhminen on kuitenkin kekseliäs olento, sillä ihminen keksii itselleen erilaisia selviytymisvälineitä vaikeisiin tilanteisiin.\nUsein ne kuitenkin toimivat vain jonkin aikaa ollen kuin laastari märkivälle avohaavalle.\nSelviytymiskeinoja saattavat olla ylenpalttinen ja loputon touhuaminen, asioiden ja faktojen kieltäminen tai niiden välttely, erilaiset riippuvuudet kuten päihteet tai someaddiktio, edellä mainittu emotionaalinen etääntyminen muista ihmisistä ja muiden syyttely.\nYhtälailla hallitsematon shoppailu verkkokaupoissa lasten mentyä nukkumaan tai vaikkapa jatkuva pakkomielinen ongelman etsiminen jostain aivan muualta kuin omasta perheestä voivat kieliä ongelman välttelystä.\nKiitollisuus on positiivinen asia, mutta sekin voi kääntyä helposti toksiseksi positiivisuudeksi jos se estää apua aidosti tarvitsevaa ihmistä hakeutumaan avun pariin.\nOn hyvä osata olla kiitollinen niistä asioita, jotka ovat hyvin.\nMutta kiitollisuus ei kuitenkaan poista tosielämän ongelmia, surua tai uupumusta. Kiitollisuus ei auta uupunutta mäessä.\nJos kehotetaan yhä uudestaan olemaan kiitollinen niistä asioista, jotka ovat hyvin, uupunut ei välttämättä uskalla enää avautua aidoista ja akuuteista ongelmistaan.\nOngelmavyyhti lähtee ratkeamaan vasta, kun uupunut ja puoliso tunnistavat ja tunnustavat tilanteen ja sopivat yhteisistä askeleista parempaan.\nJos voimavarat eivät riitä, puoliso tai ystävä voi etsiä uupuneelle ammattiapua.\nMikä avuksi uupumuksen ennaltaehkäisyyn?\nItsemyötätunnon ja armollisuuden opettelu niin itseä kuin muita kohtaan\nYmmärrys, että tämän hetken ylittäminen kunnialla riittää\nPositiivinen psykologia ja ratkaisukeskeinen terapia\nTunteiden rehellinen kohtaaminen ja omien tunnelukkojen ymmärtäminen\nTunteista irtipäästämisen taito\nArjen tarkastelu: mikä vie eniten voimia, mikä on turhaa tai mitä voisi delegoida tai deletoida?\nSen ajatuksen ymmärrys ja hyväksyntä, että kaikkea ei voi eikä tarvitse tehdä täydellisesti\nLuopuminen itsensä vertailusta muihin\nEdes lyhyet tauot vanhemmuudesta\nVertaistuki, rakkaat ja ystävät\nTerve kommunikaatio ja työnjako parisuhteessa\nKonkreettinen apu esimerkiksi siivouksessa, lastenhoidossa, kaupassakäynnissä jne. Kaikkea ei tarvitse eikä pidäkään joutua tekemään yksin!\nSometauko voi tehdä hyvää\nUskalla päästää irti asioista, jotka vievät voimia mutta eivät ole välttämättömiä\nTarvittaessa mene lääkäriin, saatat olla vakavasti masentunut\nTarkista ferritiinin tasosi- raudanpuute voi aiheuttaa syvää väsymystä ja se on erittäin yleistä synnyttäneillä ja imettävillä äideillä. Älä kuitenkaan käytä rautalisää aiheetta!\nVaikka mieli tekisi, älä tietoisesti eristäydy rakkaista ja tärkeistä ihmisistä\nPyri pitämään huolta jonkinlaisesta järkevästä päivärytmistä\nHakeudu tietoisesti kauneuden ja sinulle iloa tuottavien asioiden pariin. Oli se sitten aikakauslehti, sinulle mieluinen ohjelma, terveellinen herkku, hyvä ystävä, lempihajuvetesi, lähimetsä, kukkakimppu aivan itselle, hyvä kirja, iloa tuottava musiikki ja tanssi, kakkupala, toisen ihmisen läheisyys tai vaikkapa käsityöt.\nKlisee ”mikään ei kestä ikuisesti” on pannukakkuakin latteampi mutta myös totta. Lapset eivät ole ikuisesti pieniä. Hae toivoa tuosta ajatuksesta mutta hanki myös konkreettista apua tarvittaessa.\nLasten laittaminen päivähoitoon tai eskariin voi auttaa\nSopiva mielialalääkitys on joskus tarpeen\nImetyksen lopettaminenkin saattaa helpottaa arkea\nItsetutkiskelu: mitä minä tarvitsen tässä hetkessä?\nPienten päivittäisten askelten laskeminen voitoksi!\nJooga, meditaatio ja mindfulness auttavat rauhoittumaan\nOmien/puolison/perheen haitallisten toimintamallien tunnistaminen ja niiden tietoinen muuttaminen\nYksi pieni askel kerrallaan eteneminen: norsukin syödään pala kerrallaan.\nPidä aina oma ja lasten terveys ja hyvinvointi etusijalla, vaikka se vaatisi tiukkojakin päätöksiä<3\nMistä apua uupuneelle?\nKaupunkien ja kuntien sosiaalineuvonta, lastensuojelu ja kotipalvelu\nTerveyskeskukset ja erikoissairaanhoito\nTyöterveyshoitaja, psykologi, psykoterapia, lääkäri\nJos kuulut kirkkoon, voit kysyä keskusteluapua myös omasta seurakunnastasi.\nÄimä Ry – Äidit irti synnytysmasennuksesta Ry\nKatso tämä Ihmemutsin video uupumuksensa taustasta:\nKatso myös Ensi-ja turvakotien liiton verkkosivuilta\nKurkkaa erään työssäkäyvän perheenäidin arkeen:\nYlen toimittaja kuvasi kiireistä perheenäidin elämäänsä ja pyysi apukonsteja ammattilaisilta.\n2 ajatusta aiheesta “20 merkkiä, joista tunnistat olevasi uupunut äitiyteen!”\n6.12.2021 klo 17:39\nRehellinen ja helposti lähestyttävä kirjoitus, josta uupunut saa vertaistukea, konkreettisia ohjeita ja toimintakehotteen, mitä tehdä, jos huomaa olevansa uupunut. Ylipäätään tärkeä asia tuoda esille äitien uupumusta, siinä on vielä nykyäänkin niin paljon hallittavaa ja tehtävää! Video täydentää hienosti kirjoitusta ❤. Erityisesti kiinnitti huomiota tarpeeksi lyhyet kappaleet ja helposti luettava teksti, kiitos!\n9.12.2021 klo 21:50\nLämmin kiitos kommentistasi:) Hienoa kuulla, että koit artikkelin hyödylliseksi ja luettavuuskin oli kohdillaan. Äitien uupumus on tosiaan yleinen ilmiö, jota ei tulisi ohittaa henkilökohtaisella tai yhteiskunnallisellakaan tasolla. Onneksi apua on saatavilla:)\nHyvä nainen huonossa parisuhteessa?\nÄitiys, suorittaminen ja intensiivinen vanhemmuus\nAsioita, joista luopumalla saat lisää omaa aikaa\nHallitse stressiä ja ahdistusta näillä yksinkertaisilla mutta tehokkailla keinoilla!\nUhriutuminen – Älä vain tee kuten minä tein!\nYrittäjäksi ryhtyminen – mistä tietoa yrittämisestä? Lue parhaat vinkkini!\nMinimalismi lapsiperheessä vapauttaa aikaa sinulle itsellesi ja järkevöittää ja helpottaa arkea – mutta onko se mahdollista ja miten pääset alkuun?\n10 parasta kirjaa sinulle, joka olet kiinnostunut itsesi kehittämisestä\nBlack Fridayn TOP 3!\nSinun vuorosi on nyt!\nAutan Sinua, äiti, löytämään itsesi jotta voisit toteuttaa itseäsi ja unelmiasi arjen kiireiden keskellä.\nAuta minua auttamaan sinua: KYSELY\n© ÄIDIN OMA HUONE, Y-tunnus 3219098-8, 2022. Kaikki oikeudet muutoksiin pidätetään.\nSivustollamme käytetään evästeitä, jotta voimme tarjota paremman käyttökokemuksen ja seurata, mitkä asiat sivustollamme kiinnostavat. Tilastot ovat anonyymejä, sinun käyntiäsi emme voi erottaa muista. Jatkamalla sivustolla hyväksyt evästeiden käytön. Voit myös kieltäytyä hyväksymästä evästeiden käyttöä. Asetuksista voit tarkistaa, mitä evästeitä käytämme, tai laittaa pois päältä muut kuin sivuston toiminnalle välttämättömät evästeet.\nTietoa evästeistäOK! En hyväksy Asetukset


Rossi avautuu parisuhteestaan: Viimeinen niitti oli Linnan juhlien sekaannus - Kotimaa - Uutiset - MTV.fi\nNokian 17-vuotiaan tytön surmaa tutkitaan murhana – epäilty estänyt uhrin hengityksen ilmastointiteipillä Rossi avautuu parisuhteestaan: Viimeinen niitti oli Linnan juhlien sekaannus\nJulkaistu 14.12.2015 15:04\nKansanedustaja Markku Rossi pahoitti mielensä Ylen Linnan juhlien selostuksesta. Siinä häntä ja Matti Kaarlejärveä tituleerattiin puolisoiksi. Vain viikko tapahtuneen jälkeen Rossi ja Kaarlejärvi rekisteröivät parisuhteensa. Vuosien salailu on nyt ohi, ja kummatkin haluavat avoimesti kertoa onnestaan. Rossi välitti MTV Uutisille kiireidensä vuoksi Kaarlejärven kautta kirjoitettuja tuntojaan tapahtuneesta. Miltä tuntuu kaikkien vuosien jälkeen olla julkisesti oma itsesi?\n– Olo on nyt yhtä aikaa jännittynyt ja jopa hieman pelokaskin, mutta tuttujen ihmisten kohtaaminen on sujunut hyvin ja suorastaan helpottanut mielenrauhaani. Omien korvien välissähän nämä esteet sekä ennakkoluulot ja pelot taitavat kuitenkin eniten olla. Matin avoimuus ja välittömyys valloittaa ihmisten mielet aivan ihastuttavalla tavalla – siksi me olemmekin yhdessä.Rossin mukaan viimeinen niitti parisuhteen julkistamiselle oli juuri Linnan juhlien kättelyselostuksen aiheuttama sekaannus. – Se oli toimittajalta tahaton nimitys, mutta aiheutti sen verran kovan mylläkän tasavallassa, että katsoimme parhaaksi tehdä julkisen ratkaisun heti.\nKuva parisuhteen rekisteröimistilanteesta viikonlopulta. Miten uskot parisuhteen rekisteröinnin vaikuttavan poliittiseen uraasi?– Vaikea sanoa. Kansalaiset päättävät, miten kuhunkin ihmiseen suhtaudutaan. Uskoisin, että loppupelissä avoimuutta ja rehellisyyttä arvostetaan.Mikä on ollut sinulle tuskallisinta parisuhteesi salaamisessa?– Tietynlainen henkinen jännite syö aina ihmistä. Me emme oikeastaan ole salanneet suhdettamme, mutta ei siitä ole kailotettukaan. Aika monet ovat olleet tietoisia minusta ja meistä parina.– Se on harmittanut monta kertaa, että ei ole voitu osallistua avoimesti yhdessä, kun olisin ottanut kaverini mieluusti mukaan. Nyt esteet ovat poistuneet.\nLäheisiä ympärillä viikonlopun juhlassa. Mitä mieltä olet nyt tasa-arvoisesta avioliittolaista? Haluaisitko vielä kertoa, miksi äänestit sitä vastaan? Puolison mukaan Rossia olisi kiristetty tasa-arvoiseen avioliittolakiin liittyen. – Tahdon-liike teki hyvää työtä, mutta lainsäädännöllisesti se oli viime vaalikaudella vielä keskeneräinen esitys. Nyt hallitus tuo eduskuntaan huolella valmistellut lainsäädäntömuutokset, miltä pohjalta on helppo toimia.Rossi kertoo pohtineensa eniten avioliitto-termiä ja sitä, miten asia järjestyy kirkon kanssa – lailla kun ei voi pakottaa kirkkoa vihkimään samaa sukupuolta olevia, vaan linjauksesta päättää kirkkolliskokous. – Kansalaisaloitteen loppumetreillä jouduin aika kovan painostuksen kohteeksi. Linjani on kuitenkin se, että en tee päätöksiä uhkailijoiden vaatimuksesta. Kyllä tämäkin vaikutti – ehkä ilman tuota episodia olisin äänestänyt silloin esityksen puolesta.Miksi tulit vahvasti julkisuuteen Linnan juhlien selostuksen puoliso-sanan käyttämisestä?– En minä nyt sen kummemmin tullut vahvasti julkisuuteen, mutta kuten kaikki tiedämme, lehtien jutut kirjoitetaan värikkääseen tyyliin. Toisaalta emme olleet vielä viikko sitten puolisoja siten kuin minä olen mieltänyt termin – nyt olemme.Millaisia yhteisiä suunnitelmia teillä on tulevaisuudelle?– Toivottavasti saamme elää yhdessä pitkän ja mahdollisimman terveen elämän.\n"Nuorta rakkautta" kuva suhteen alkuajoilta vuodelta 2008. Kuvassa Kaarlejärven tyttärentytär ukkinsa Matin sylissä ja vieressä Markku Rossi. Savon Sanomat: Markku Rossi rekisteröi parisuhteensa Matti Kaarlejärven kanssa 13.12.2015\nAutoilija törmäsi suojatietä ylittävään lapseen Varkaudessa – pakeni paikalta


Air Asian turmakoneen mysteeri ratkeamassa – toinenkin musta laatikko paikannettu - Ulkomaat - Helsingin Sanomat\nAir Asian turmakoneen mysteeri ratkeamassa – toinenkin musta laatikko paikannettu\nToinen malesialaisen turmakoneen mustista laatikoista saatiin nostettua merestä maanantaina. Se pitää sisällään Air Asian lennon tekniset lentotiedot. Viranomaisten mukaan lentokone saattoi räjähtää painevaihtelun seurauksena ennen kuin se osui veteen.\nKaisu Moilanen HS, Juha-Pekka Raeste HS\nJulkaistu: 12.1.2015 7:53 , Päivitetty: 12.1.2015 15:27\nAir Asian turmakoneessa tapahtui todennäköisesti ennen veteen iskeytymistä painemuutos, jonka syynä saattoi olla räjähdys. Näin arvioi indonesialainen turvallisuusviranomainen uutistoimisto Reutersin mukaan. Tulkinta perustuu jäänteisiin, joita onnettomuuskoneesta on löydetty.


Nioxin uutuus | Beauty Box\nNioxin-sarja on saanut uuden tuotteen kattavaan valikoimaansa. Nioxin Night Density Rescue-hiustenhoitotuote on kehitetty estämään hiustenlähtöä. Hoitoaine levitetään hiuspohjaan mukana tulevan pipetin avulla yötä vasten. En ole ottanut itse vielä tuotetta kokeiluun, mutta testiin tämä tulee ehdottomasti. Nioxinin tuotteet ovat ennaltaan hyvinkin tuttuja. Shampoot ja hoitoaineet jättävät hiukset todella paksun tuntuisiksi ja muutkin tuotteet ovat tehokkaita. Pidennyksille sarjan shampoot ovat hieman liian peseviä ja siksi en niitä tällä hetkellä voi käyttää.\nMutta mikä idea tällä uudella tuotteella oikein on? Mistä hiustenlähtö voi johtua?\nHiustenlähtöön voi olla useita syitä. Huonot elämäntavat, ruokavalio, lääkkeet, ikä, hormomit, stressi ym. vaikuttavat jokaisen kuntoon ja näin myös hiusten vointiin. Myös ympäristön vapaat radikaalit voivat laukaista hiustenlähdön. Tästä on tehty tutkimuksia. Tutkimuksissa on myös havaittu, että hiustenlähdöstä kärsivillä ihmisillä on nähtävissä enemmän hapettumista hiuspohjassa. Nihgt Density Rescue lisää hiusten tuuheutta vähentämällä hiuspohjan hapettumisesta johtuvaa hiustenlähtöä. Vapaiden radikaalien reaktioilla on ei-toivottuja sivuvaikutuksia, jotka näkyvät ryppyinä, pigmenttiläiskinä ja hiustenlähtönä.\nTuote sisältää antioksidantteja esim. E-vitamiinia, inkivääriuutetta, kofeiinia ja biotiinia. Antioksidantit tehostavat kehoa taistelemaan hapettumisen aiheuttamia vahinkoja vastaan.\nKevyt neste imeytyy tehokkaasti hiuspohjaan ja on todella näppärä levittää. Tuoksu on mieto juuri sen takia, että tuotetta käytetään nimenomaan öisin. Pitää opetella uusi rutiini iltaisin levittämällä hoitoainetta hiuspohjaan. Infoan myöhemmin miten tuote on omalla kohdalla toiminut. :)\nP.s Uutuus tulee myyntiin maaliskuun alussa ja hinta 52,50€/70ml.\nLähettänyt Sanna/Beauty Box klo 21.44


How beautiful love can be?: Dedication, to you and yours.\nKoska olen ehkä mahdollisesti pikkiriikkisen kateellinen niille näteille tyttösille, jotka pääsivät esittelemään hienoja ja arvokkaita vinyylilevyjä Gracias x JTT:n biisin Bars videolla, minä teen nyt (melkein) saman.\nVoih, se on niin kaunis. Siis toi albumi, mä oon ihan räjähtänyt zombi. Ehkä siks keksinkin laittaa ton albumin naamani peitoksi.\nOkei, mä en oo vieläkään varma, mitä noi jutut tossa kannessa on (mineraaleja, elimiä, jotain pelottavan näkösiä kyhäelmiä...?), MUTKU. Oon oottanu tätä albumia jo pari kuukautta varmaan. Ainaki siitä maalis-huhtikuun vaihteessa olleesta parhaasta keikasta asti.\nHEI MULLA OLIS KYSYMYS: Teenkö tästä levystä "arvostelun" (ei siis oikeeta arvostelua, vaan jokaisen biisin suosittelemista ja kuvailua ym. muuta höpinää siinä sivussa) videopostauksen muodossa VAI ihan vaan perussettiä, eli kirjotan koko albumista lyhyen arvostelutekstin?\nAnyways or Hemingway's, iso kiitos Graciakselle ja JTT:lle upeasta taideteoksesta! Keep up the good work fellas, you're the best. ♥\nTää päivä oli muutenkin aivan ihana, kelinkin puolesta. Tosin aamu ei mennyt kovin hyvin, ja mulla oli diabeteslääkärille aika. Kaikennäköstä se neuvoi ja selitti, en ala tässä mitään nyt eritteleen ja kertomaan, tylsää ku mikä.\nMenin reilu tunniksi koululle matikan tunnille ja sit käväsin kotona hakeen veikan messiin ja suunnattiin kaupungille. Suunnitelmissa oli pitää pieni sisarustapaaminen, eli treffattiin Amen kanssa Stockan paikkeilla ja mentiin siitä yhdessä Levykauppa Äxään. Lyötiin kaks kärpästä yhdellä iskulla, kun Ame halus ostaa Marilyn Mansonin uusimman ja me Matiaksen kanssa tuo yllä oleva mestariteos.\nJärkevien levyostosten jälkeen etittiin jotain söpöä kahvilaa, mihin vois mennä istuskeleen, höpötteleen ja haukkaamaan jotain pientä. Päädyttiin lopulta Vohvelikahvilaan, mihin mun on pitänyt mennä monta kertaa! Ja se on aivan ihana ja sulonen paikka.\nToimikoot seuraavat kuvat suosituksena tälle paikalle:\nKanelikahvi kermavaahdolla & suloinen kuppi. ♥\nMatiaksen jäätelövohveli kinuskikastikkeella.\nMun GLUTEENITON (♥) jäätelövohveli.\nKermavaahdossa ei ainakaan säästelty, ja se on AINA plussaa! ♥\nJoten kaikki manselaiset, käykää ihmeessä, jos ette oo vielä käyneet! Tulette ihastumaan ♥\nPoikettiin Amen kanssa vielä Koskarin Seppälässä. Ame löysi ihanan pirteen kesämekon ja mä ostin itelleni tälläset ihanuudet ♥\nNää on aivan ihanat kesäset pipottimet ♥\nTilasin myös joku aika sitten yhestä Facebookin kirppisryhmästä Spiritin satiiniset violetit tennarit ♥\nKevät on kyl kiva, mut KESÄ TUU JO.\nIhana päivä on hyvä lopettaa kuuntelemalla Globe läpi ainakin pari(kymmentä) kertaa. PEACE, and much love to ya. Good night ♥\n#: #fanwoman, #levyostoksia, #onnellisuus, #perhe, #thisjustin, #vaatteita, #ykköstyyppi\nAnonyymi 10.5.2012 0.42\nJee, meidän päivä oli superkiva <3 näitä lisää! Laahustin kotiin kauheessa tuulessa ja naama oli lopulta ihan hiekassa kun pääsin sisälle :D Mansonin levy oli myös mainio, ei tosin yhtä hyvä kun 90-luvun Manson, mut minkäs teet :) Toivottavasti nähdään taas pian sisarustapaamisten merkeissä!\nT. Isosisko <3\nElamilia 10.5.2012 0.49\nHihuu <3 Harmittaa vaan ku en sit kuitenkaa ottanu mitää naamakuvia meistä... Ens kerralla sitte! ;D Ja hyvä et ei ollu turha ostos, Graden levy ei ainakaa ollu <3\nJoo todellaki nähdään ja mennää taas vohveleille! Kiitos kommentista, se oli ku piste iin päälle <3\nMel32 12.5.2012 17.32\nElamilia 12.5.2012 22.09\n'Grade' as in nickname, you know?!\nMel32 12.5.2012 17.31\nMillonkas sitä gifiä tulloo? ;)\nSe tulee kun tulee. Be patient. ;)


ARKIKUVA 34/52 | Noora Näppilä\n← ISLANTILAINEN IHONHOITOHETKI AURINGONLASKUSSA (ARVONTA)\nESIRIPPU AUKEAA JÄLLEEN →\nMilloin kuva on otettu? Tämä kaverikuva on otettu viime viikon torstaina, 20. elokuuta aamukahdeksan aikaan.\nMissä kuva on otettu? Siskoni perhe muutti jokin aikaa sitten maalle, ja olen enemmän kuin mielissäni siitä, että heidän talostaan löytyy myös vierashuone. Sain kunnian olla ensimmäinen yövieras.\nMitä kuva esittää? Heräilin kesäloma-aamuuni aivan ihastuttavalla tavalla. Havahduin siihen, kun vierashuoneen ovensuuhun tepasteltiin kurkistelemaan, kuka kumma onkaan tuo täti-ihminen, joka on ollut yökylässä. Kun avasin silmäni, siskontytön silmät alkoivat tuikkia ja hymy levisi kasvoille, eikä aikaakaan, kun sain pikkuneidin viereeni köllöttelemään. Ja kappas, pian seuraamme liittyivät myös herttaiset koiraveljekset.\nMitä mietit sillä hetkellä, kun kuva on otettu? Tuollaisen jengin keskellä ei olo voi olla muuta kuin onnellinen. En edes muista koska viimeksi olisin saanut herätä koira kainalossa, saati, että vieressä olisi tuhissut pienenpieni kullannuppu. Kauaa tämä idyllinen aamuhetki ei kylläkään kestänyt, sisarentyttäreni kun oli sitä mieltä, että täti oli nukkunut jo aivan tarpeeksi ja oli aika suunnata leikkimään.


Optimismi rakeet näkyvät Franchising-rahoituksen tilassa\nNykyisessä kilpailukykyisessä toimintaympäristössä marginaalit ovat edelleen puristettuja kaikilta osin - αντηλιακό για ακμη. Palkat jatkavat piristymistä, hyödykkeet jatkavat nousuaan ja hyödyllisyyskustannukset vaihtelevat voimakkaasti. Vuoden 2013 Multi-Unit Franchising -konferenssin painopiste oli "Liikevoitto." Ryhmänä tunnistamme haasteet, joita kohtaamme joka päivä franchising-yritysten omistajina. Yhdessä voimme kehittää strategioita, jotka jatkavat voittoa alimmalle tasollemme!\nUsean yksikön franchiset omistajat kaikkialta maasta vastasivat puheluun ja pääsivät hyödyntämään oppimista ja inspiraatiota,. tulevat tästä konferenssista. Yksi suurimmista piirteistä, kuten aina, oli FRANdata , joka tutkii ja raportoi franchise-alan yrityksestä, Darrell Johnsonin .\nJohnson on usein puhuttelija franchising-konferensseissa, ja kun hän puhuu, ihmiset kuuntelevat. Häntä on kutsuttu franchisingrahoituksen guruiksi, viranomaiseksi, saliksi, punditiksi, analyytikoksi, asiantuntijaksi. Ja hyvästä syystä: Hän oli todennäköisesti 95 prosenttia oikeassa ennustuksessaan franchising-rahoituksen tilasta . Hän ei ole koskaan päällystetty totuudella. Kun hän sanoi, että asiat pahenisivat, he tekivät. Ja kun hän sanoi, että asiat menisivät tasolle, he tekivät.\nMikä vie meidät tälle vuodelle 2013 ja se, että tällä kertaa hänen viestinsä oli hieman erilainen siitä, miten asiat ovat kehittymässä. Vaikka talous ei vielä ole hyvä, se alkaa kääntyä vain vähän. Johnson kuvaili sitä, miten laajat taloudelliset tekijät vaikuttavat edelleen liiketoimintaan ja erityisesti franchising-teollisuuteen. Kuluttaja ei ole vielä tarpeeksi alhainen;. siellä on vielä liikaa sitä. Asuntomarkkinat parantavat mutta tarvitsevat enemmän aikaa. Kuluttajien luottamus on edelleen alhainen, ja vaikka vähittäiskaupan menot ovat nousussa, se ei juuri nouse tarpeeksi nopeasti. Pienyrittäjien luottamus on kuitenkin alkanut kasvaa hieman.\nKuinka pienyritysten luotonanto pinoa tätä laajaa taloudellista maisemaa vastaan?. Pääsy pääomaan paranee, ja on totta, että pankit ovat lisänneet luotonantoaan, koska talletukset kasvavat. Luottamusmiehet löysivät myös vähän. Mutta halukkuus lainata ei ole juuri siellä.\nVaikka SBA auttaa joitakin, se antaa vähäriskisille kauppiaille, joilla on jo rahaa. Luottoriski on edelleen tiukka. Vuosina 09 - 11, SBA: n vikaantumisaste nousi 13 prosentista 18 prosenttiin. Tämä on valtava!\nJohnson sisälsi yhden Winston Churchillin suosikkikirjeistani: USA saa sen heti kun kaikki muut vaihtoehdot on poistettu. Tietenkin tämä sanotaan kielekkeeksi, mutta nämä ovat tosiasioita: Kyllä, talous on parantumassa. Et voi nähdä sitä tai tuntea sitä vielä, mutta numerot sanovat, että se paranee. Talous ei ehkä koskaan palaa tapaan, mutta se on parasta.\nImage courtesy of Â jscreationzs / FreeDigitalPhotos. netto .\nScott Kantor on BFS Capitalin liiketoiminnan kehittämisen johtaja. Keskittymällä Franchising Developmentiin, Scott työskentelee BFS Capitalin kanssa tavoitteenaan tarjota käyttöpääomaa pienten ja keskisuurten yritysten omistajille. BFS Capital on ylpeä siitä, että se on akkreditoitu BBB-yritys, jolla on A + -luokitus. Seuraa BFS Google+ , Twitter ja Facebook .


Nokia 6555 - Puhelinvertailu\nNokia 6555 on tyylikäs, kompakti 3G-simpukkapuhelin. 6555:ssa on painotettu juuri tyylikkyyttä ja on kyllä sanottava, että ainakin omaan silmääni 6555 taitaa olla Nokian toistaiseksi tyylikkäin simpukkapuhelin. Linjoissa on tiettyä sulavalinjaisuutta. Nokia korostaa myös itse tätä, lisäksi saranan kerrotaan olevan upotettua mallia.\nPoiketen nykytrendistä kuitenkin, 6555 ei ole superohut. Paksuutta on 19,6 millimetriä, joka nykyaikana on jo paljon. No, kokonaisuutena 6555:kin on hyvin taskuunuppoava. :)\nOminaisuuspuolella 6555 on perusvahva, kuten sopii odottaa. Kuten jo mainittua, kyseessä on 3G-puhelin. Puhelimesta löytyy kamera, mutta jostain kumman syystä kameran megapikselimäärästä ei löydy tietoa laitteen tuotesivuilta tai lehdistötiedotteista. Toistaiseksi meilläkään ei siis ole siitä varmaa tietoa...\nNäyttö on 16,7 miljoonan värin QVGA-näyttö, eli erittäinkin hyvä. Lisäksi voidaan mainita Bluetooth, 30 megatavun sisäinen muisti, microSD-muistikorttipaikka ja ulkonäytön analoginen kello.\nJotenkin itselleni jää 6555:stä Samsung-tyyppinen fiilis, jotenkin se näyttää Samsungilta. Olisiko syynä sitten juuri tuo analoginen kello, joita juuri Samsungin simpukoissa on paljon nähty?\nPositiivista on, että 6555:n pitäisi olla markkinoilla jo syyskuun aikana. Värejä on tulossa musta-hopeaa, punaista ja kullanruskeata. 6555 on hyvä lisä Nokian mallistoon, tyylikäs simpukka nykypäivän ominaisuuksilla. Myös hinta on kohdallaan: 200 euroa ilman veroja on hinta-arvio. Tähän hintaan 6555 tarjoaa hyvän paketin ulkonäköä ja ominaisuuksia.\ntuossa on 1,3 megapikselin kamera.\nei tarjoa yhtään mitään uutta, ei ominaisuuksiltaan, eikä muotoilultaan... joku epätoivoinen yritys käyttää hyödyksi iPhonen musta + kromi/hopea väritystä... Nokia tulee niiiiiiin perässä\nIhan ok:lle mun mielestä näyttää. Jotkut yksilöt on niin kyllästyneit- firmaan että mollaa joka puhelinta. Jokainen kännyhän on jonkun toisen tapainen ainakin tietyissä asioissa.\nKokonaisuutena vaikuttaa OK:lle.\nKyllä ainakin minun kiinnostuksen herätti. Tuossa mitää iPhone-imitointia ole, musta + kromi keksittiin jo ennen ku JatZi oli edes pilke faijasa silmäkulmassa. Ainut mikä ahistaa on tuo paksuus. Ei razorin jälkee tekis mieli noin paksuun kikottimeen kajota.\nJos tuossa todellakin on HSDPA (megabitti datasiirto), niin on se halvin nopea bittimodeemi ilman kytkykauppaa (vrt. Elisa tai saunalahti HUAWEIN usb bittimodeemi).\nNo ei siinä ole sitä HSDPA:ta? Mistä niin keksit että olisi?\nKomea on, mutta miksi tätä yksilöä pitää verrata johonkin vanhalla tekniikalla tehtyyn iPhoneen? Nokia 6555 on sentään 3G. Ei sitten niin kuin yhtään samaa, yhtään. Puhelin on joka tapauksessa hieno ja varmasti parempi kuin moni muu Nokialainen.\nei tarjoa yhtään mitään uutta, ei ominaisuuksiltaan, eikä muotoilultaan… joku epätoivoinen yritys käyttää hyödyksi iPhonen musta + kromi/hopea väritystä… Nokia tulee niiiiiiin perässä\nComment by JatZ — August 24, 2007"\nkts 6233, iphonessa ei ole mitään uutta, apple tulee niin perässä\nOnhan se tyylikäs, mutta jos olisin tiennyt kuinka onneton nimihaku on, olisi jäänyt kauppaan. Vekotin kun hakee joko etunimen tai sukunimen mukaan, riippuen asetuksista. Vanhat minulla olleet mallit kun hakivat sekäettä. selvä ohjelmamoka\nOnko tuossa nokian 6555 : ssa siis 1,3 megapikselin kamera?? KUn mistään ei löydy oikeenlaista tietoo niin toivon et joku kommentoi tähän jottain :)


Finnair ja jatkolennot - Finnair - Suomi24 Keskustelut\nFinnair ja jatkolennot\nMatka varattu tammikuun 14 päivä. Finnairilta Kuopio-Helsinki, Finnmatkojen lomalennolta pelkkä lento (Thompson flights) Helsinki-Bangkok ja heti perään vielä AirAsialta Bangkok-Krabi. Voinko siis selvittää tavarani Kuopiosta Krabille asti vai pitääkö joka kerta tehdä uudestaan kun eri lentoyhtiö?\nToinen kysymys mitä mieltä olette kerkeänkö Helsinki-Kuopio (Finnair) lennolle kun vaihtoaika 1h15min? Sunnuntai iltana klo 20 on paluu, onko ruuhka-aika? Kerkeänkö silloinkin jos pitää matkatavarat tsekata uudelleen? Onko liian lyhyt vaihtoaika?\nMatkatavaroiden selvitys Air Asian lennolle ei ainakaan onnistu koska se on halpalentoyhtiö.\nMitä tulee tohon sun paluuseen ja ehtimiseen Kuopion jatkolennolle niin tiukaksi menee. Onnistuu jos kaikki menee nappiin, mut monesti lomalentojen laukkuja joutuu odottamaan tunnin ja ylikin.\nFinnarin lennolta ei laukut itsekseen siirry Vantaalla kun Thompson on eri ythtiö ja vielä lomalento...miksi et ottanut reittilentoa Finnairilta? Lentääkö oikeasti Thompson lomalennon Bangkokiin...?Krabille pääsee kyllä ihan suoraakin Helsingistä.


Bluesin Eaves saattaa kuntoutua pudotuspeleihin | Jääkiekko | Iltalehti.fi\nBluesin Eaves saattaa kuntoutua pudotuspeleihin\nTorstai 31.1.2008 klo 12.00\nBluesin ulkomaalaispelaajat parantelevat yhä kolhujaan.\nBen Eavesin kausi ei välttämättä olekaan ohi. (PASI LIESIMAA)\nKäsivamman takia sivussa oleva Bluesin hyökkääjä Ben Eaves saattaa sittenkin vielä pelata tämän kevään pudotuspeleissä. Eavesin peukalosta katkesi nivelside tammikuun alkupuolella. Alunperin amerikkalaishyökkääjän kauden arvioitiin olevan ohi.\nLeikkauksen suorittaneen lääkärin mukaan toipuminen on edistynyt odotettua paremmin ja Eavesillä on pieni mahdollisuus ehtiä pelikuntoon pudotuspeleihin.\nHyökkääjä Ryan Keller on sivussa vielä arviolta 2,5 viikkoa. Keller sai käteensä murtuman syöksyttyään pari viikkoa sitten kiekon eteen.\nMarraskuun lopulla polvensa loukannut puolustaja Dale Clarke pelaa ensimmäisen ottelunsa mahdollisesti jo runkosarjan lopussa.\nPolvivammasta kärsineen hyökkääjän Toni Kähkönen odotetaan palaavan kokoonpanoon 3,5 viikon kuluttua. Selkävaivojen takia pitkään sivussa ollut hyökkääjä Matti Uusivirta sekä lievästä jalkavammasta toipuva puolustaja Miika Huczkowski tekevät paluun tositoimiin ensi viikon maaottelutauon jälkeen.\nVeteraanihyökkääjä Arto Kuki menee tänään kuvauksiin uusiutuneen nivusvaivan vuoksi ja hänen toipumisennusteensa selviää myöhemmin.\nOlkapäävammasta kärsivä hyökkääjä Kari Kalto ei ole pystynyt pelaamaan koko kaudella.


Keskustalaiset hyrisivät tyytyväisyyttä raskaan riihen jälkeen – "keskusta kantoi isoa vastuuta" - Suomenmaa.fi\nKeskustaministerit Mika Lintilä ja Jari Leppä olivat tyytyväisiä kehysriihen tuloksiin. (Kuva: Roni Rekomaa / Lehtikuva, Fanni Uusitalo / Valtioneuvoston kanslia)\nKeskustalaiset hyrisivät tyytyväisyyttä raskaan riihen jälkeen – "keskusta kantoi isoa vastuuta"\nKatariina Lankinen\t 30.4.2021 14:45 , muokattu 30.4.2021 14:50\nKeskustaministerit ja -kansanedustajat pitivät somehehkutukset maltillisina yhdeksän päivää kestäneen raskaan kehysriihiväännön jälkeen. Tyytyväisiä keskustalaiset olivat muun muassa riihen talouskasvua edistäviin päätöksiin.\nMaa- ja metsätalousministeri Jari Leppä nosti riihipäätöksistä esiin muun muassa turpeenpolttoon liittyvät ratkaisut.\n– Huolehdimme myös turpeen osalta oikeudenmukaisesta siirtymästä tukipaketin avulla. Lisäksi lämpölaitosten pienimuotoista turpeen polton verotusta helpotetaan. Turvetta tarvitaan jatkossakin kuivike- ja kasvualustana. Samalla kehitetään vaihtoehtoisia materiaaleja, Leppä tviittasi.\nLeppä myös korosti, että vaikka riihessä päätetyt 35 miljoonan euron leikkaukset toteutuvat vuodesta 2023 maa- ja metsätalousministeriön budjetissa, viljelijöiden tukiin ei kajota.\n– Maatilojen biokaasutuotannon investointien tuki nousee 40 prosentista 50 prosenttiin! Biokaasun edistäminen tukee sekä maatalouden kannattavuutta että siirtymää fossiilisista raaka-aineista kohti uusiutuvia. Biokaasu on siis aidosti sekä-että -ratkaisu.\nRiihessä päätetyt 35 miljoonan euron leikkaukset toteutuvat vuodesta 2023 MMM budjetissa, mutta viljelijöiden tukiin ei kajota.\nHallitus vastasi monen huolestuneen kansalaisen viestiin rajoittamalla ensi vuoden alusta metsärahastojen toimintaa. https://t.co/EINsfSExwF\n— Jari Leppä (@JariLeppa) April 30, 2021\nElinkeinoministeri Mika Lintilä totesi olevansa verrattain tyytyväinen toimiin, joita hallitus teki yritysten toimintaedellytysten eteen.\n– Tuplapoistot, omistajuuden vahvistaminen, yritysverotus ei kiristy, turvealalle merkittävä paketti, selvitys yhteisöverokantojen eriyttämisestä eli suomalainen Viron-malli, hän listasi Twitterissä.\nHaasteellinen oli riihi, mutta olen verrattain tyytyväinen toimista yritysten toimintaedellytysten eteen. Tuplapoistot, omistajuuden vahvistaminen, yritysverotus ei kiristy, turvealalle merkittävä paketti, selvitys yhteisöverokantojen eriyttämisestä eli suomalainen Viron-malli…\n— Mika Lintilä (@MikaLintila) April 29, 2021\nKansanedustaja Mikko Kinnunen muistutti, että talonpoikaisessa taloudenpidossa menot vastaavat tuloja.\n– Kasvuriihessä luotiin kasvua ja sovittiin menoleikkauksista, ettei laskua jätetä seuraavalle hallitukselle. Tämä oli keskustan tärkein vaatimus, velkakestävyyden ja velanhoitokykyyn luottamuksen varmistaminen.\n– Kotitalousvähennyksen laajentamisen lisäksi ns. Viron yritysveromalli on fiksu ratkaisu. Yhteisöveron eriyttämisellä voisi lisätä tehokkaasti investointeja Suomeen. Se on ainoa suunta kasvuun, tviittasi puolestaan kansanedustaja Joonas Könttä.\nKotitalousvähennyksen laajentamisen lisäksi ns. Viron yritysveromalli on fiksu ratkaisu. Yhteisöveron eriyttämisellä voisi lisätä tehokkaasti investointeja Suomeen. Se on ainoa suunta kasvuun. #työ #yrittäjyys #keskusta\n— Joonas Könttä (@joonaskontta) April 29, 2021\nKansanedustaja Mikko Savola nosti esiin riihen turveratkaisut.\n– Hoidimme turvetyöryhmän esitysten mukaisesti paketin tuottajien ahdinkoa helpottamaan ja alan syöksyä loiventamaan. Turveala saa 70 miljoonan euron tukipaketin. Turpeelle tulee myös verohuojennus, Se luo kysyntää ja sillä on merkitystä erityisesti pienille kunnille.\nKansanedustaja Hanna Kosonen iloitsi siitä, että velkasuhde taittuu riihen päätöksillä jo vuosikymmenen puolivälissä.\n– Hallituksen työllisyystoimet voisivat olla laajempia, se on selvä. Ei se ollut helppoa kok/ps-hallituksessakaan viedä näitä eteenpäin. Mutta veronkorotukset ja leikkaukset yhtäaikaa eivät saa talousasiantuntijoiden aplodeja. Työllisyystoimiin keskusta on valmis. Onko Suomi? Kosonen tviittasi.\nKehysriihestä saatiin helpottava tulos ja sopu syntyi. Talouskasvu ja työllisyys ovat tärkeimmät tavat nostaa Suomi koronasta. Velkaa on otettava vastuullisesti ja velkasuhde taittuu näillä päätöksillä jo vuosikymmenen puolivälissä. #kasvuriihi:n päätöksillä Suomi saadaan nousuun\n— Hanna Kosonen (@KosonenHanna) April 29, 2021\nKansanedustaja Mikko Kärnä oli riihen tuloksista hyvillä mielin.\n– Keskusta kantoi isoa vastuuta. Maaseudun lasten lisäksi pelastettiin turveyrittäjät ja usko maamme tulevaisuuteen. Valtavasti työllisyystoimia tulossa ja vakaus säilyi.\nNäin siinä kävi sitten lopulta. #Keskusta kantoi isoa vastuuta. Maaseudun lasten lisäksi pelastettiin turveyrittäjät ja usko maamme tulevaisuuteen. Valtavasti työllisyystoimia tulossa ja vakaus säilyi. Hyvillä mielin eteenpäin. #puoliväliriihi #kasvuriihi #maaseudunlapset pic.twitter.com/FaHqQZDrYL\n— Mikko Kärnä (@KarnaMikko) April 29, 2021\nKeskustan Torniainen kiittää kotitalousvähennyksen laajentamista\nHallitus teki puoliväliriihessä merkittäviä päätöksiä kotitalousvähennyksen laajentamisesta, keskustan kansanedustaja Ari Torniainen kiittää. – Ne...\nEdustaja Kemppi: Hallituksen järkiavioliitto on hyvä ratkaisu kasvupolitiikan vuoksi – "Emme voi elää röyhkeästi yli varojemme"\nErimielisyydet on sovittu ja hallitus on päässyt yhteisymmärrykseen puoliväliriihen sisällöstä, keskustan kansanedustaja Hilkka...\nKeskustanuoret iloitsee hallituksen kehysriihisovusta. Pandemiatilanteen keskellä on tärkeää, että Suomella on toimintakykyinen ja...\nkehysriihi keskusta puoliväliriihi\nKeskustalaiset eivät hyrise tyytyväisyyttä, vaan ovat hiiren hiljaa kokonaisuudesta. Mitä riihestä saatiin? Ei yhtään mitään. Näkyjä tulevaisuudesta? Turvetuottajat vietiin vasten tahtoaan tukien piiriin ja varmistettiin EU:n kansallisen kirjekuoren saaminen. Kepu oli taas kuin pässi narussa. Eivätkö hälytyskellot soi? Vihervasemmistolainen politiikka vie Suomen tuhoon. Olisi aika katsoa, millä puolella seisot. Sosialismin vai ”tuetun” markkinatalouden?\n21 kommenttiin ei lisättävää\nNipsu on ihan tyytyväinen Keskustan tulokseen. Parempaan ei tällä kertaa pystytty (kun ei ole sitä 50 % äänistä) mutta turvealan toimeentulo on nyt pelastettu nopealta alasajolta jota Vihreät olivat väsäämässä. Turvetta tarvitaan myös tulevaisuudessa: kasvialustat, aluset… Se on pidettävä mielessä!\nBiokaasua fossiilisten sijaan, yritysverot eivät nouse jne jne. Ei mikään hassumpi saavutus arvon Keskusta suuresta vastustuksesta huolimatta. Nipsukin hyriseee varovaisen tyytyväisenä…\nVappuhuumoria parhaimmillaan. Marin hyrisee tyytyväisyyttä ja kansa vaikeroi. Miten Keskusta voi muka olla tyytyväinen kun valtionvarainministeriön laskelmien mukaan työllisyysvaikutukset ovat murtoosa siitä mitä riihen jälkeen ilmoitettiin. Asiantuntijat ovat todenneet huuhaa-Haataisen laskelmat täydelliseksi huuhaaksi. Turveratkaisuilla myös lisätään katastrofaalista velkaantumista huoltovarmuuden heikentämiseen ohella. Mitä avustukset auttaa turveyrittäjiä kun velat koneista painaa päälle. Ja montako ihmistä jää tämänkin ratkaisun takia työttömäksi juuri niillä alueilla, joissa työpaikoista on suurin puute.\nKuten jo kirjoitin – Keskustalla ei ole valitettavast 50 % äänistä joten kompromisseja on tehtävä. Mutta Keskusta pitää huolta, että oikeaan suuntaan mennään. Millään puolueella ei ole yksinkertaista enemmistöä joten mikään puolue ei voi saada läpi asioita 100 % oman tahdon mukaisesti – tämän pitäisi kaikkien ymmärtää… Persut nyt ei ymmärrä tätäkään :-/ uskomatonta mutta totta…\nOlisikohan eri seurassa esim. saavutettu Keskustan tavoite pysyä kehyksissä tulevina vuosina ja saatu ihmiset töihin. Kannattaisi valita seura, minkä joukossa hallitsee. Onko nykyisen hallituksen käsitys kompromissista se että se on kompromissi kun Keskusta saa 10% tavoitteistaan läpi ja punavihreät 90 %.


Arjen ihanuuksia: joulukuuta 2014\nSuurin osa pukinkonttin päätyneistä lahjoista oli tänä vuonna itse tehtyjä, mutta muutama kaupan hyllystä poimittu lahjakin mahtui mukaan. Itse askartelin muutaman karkkireen ja lumiukon, joiden sisällöstä voi keittää lumiukkosoppaa eli kaakaota, johon sekoitetaan vaahtokarkkeja ja piparminttua. Niiden lisäksi valoin muutaman erilaisen kynttilän ja suunnittelin seinäkalenterin Ifolorilta. Myös pakettikortit tein itse ekokartongista, käyttäen nappeja, washiteippiä ja Dymoa. Tässä vielä yksi jouluinen kuvapläjäys ennen uutta vuotta ja uusia kujeita. Ensi vuoden puolella toivottavasti jää enemmän aikaa panostaa blogiin, kun päästään ohi 1-vuotissynttärijärjestelyiden.\nLähettänyt Mari/Arjen ihanuuksia klo 18:22 Ei kommentteja:\nJoulu hujahti tänäkin vuonna ohi yhtä nopeasti kuin aina ennenkin. Kuukausien valmistelut tulivat hetkessä syödyiksi ja vastaanottajilleen jaetuiksi. Vaikka moneen paikkaan pitikin ehtiä, onnistuimme jakamaan kyläilyt niin, että joka paikassa ehdittiin viettämään useampi tunti. Kaikilla oli mukavaa ja Ilonan päivärytmi pysyi paikallaan joulusta riippumatta, joten kiukkuiluilta vältyttiin. Aatonaaton ilta vietettiin mun vanhemmilla, joulusaunassa ja jouluruokia syöden. Jouluaatto aamuna oli kuusen alle ilmestynyt muutama lahja, joista Ilona sai avata kolme lahjaa. Ilona ymmärsi homman heti ja paketit saatiin nopsaan auki. Päivä vietettiin Ilonan mummun luona syöden ja lisää paketteja aukoen. Alkuilta hujahti Ilonan pappan luona. Jälleen syötiin hyvää ruokaa ja Joulupukkikin saapui paikalle lahjoja jakamaan. Ilona väsähti melko aikaisin, mutta kotiin päästyämme, jaksoi hän avata vielä loput paketit. Joulupäivä vietettiin perinteisesti mun mummun luona. Syötiin niin paljon kuin vatsaan mahtui ja pelailtiin serkusten kesken lautapelejä. Tapaninpäivä ollaan saatu rauhoittua kotona ja huomenna lähdetään joululahjarahoilla metsästämään uutta sänkyä ja puhelinta. Samalla reissulla käydään, tädin luona syömässä. Joulun aika on ollut ihanaa ja sosiaalista aikaa, mutta myös raskasta, etenkin alle vuoden vanhalle. Kaksi edellistä yötä on nukuttu paremmin kuin kertaakaan puolen vuoden aikana ja tänää uni tuli äidin sylissä jo ennen puolta kahdeksaa, ilman iltapalaa. Lopuksi kuvapläjäys, joulun tapahtumista.\nPaketeista paljastui jos jonkinmoista tavaraa, vaikka oli ollut puhetta vain muutamasta lahjasta ja lähinnä Ilonalle. Itse sain toivomiani astioita, sukkia, hiustuotteita, arpoja, suklaata ja tietysti rahaa uuteen sänkyyn. Ilonan paketeista löytyi iso pinkka vaatteita, legoja, astioita, kirjoja ja paljon muita leluja.\nLähettänyt Mari/Arjen ihanuuksia klo 19:48 Ei kommentteja:\nTunnisteet: Joulu, Juhlinta\nBlogi hiljentyy nyt muutamaksi päiväksi joulun viettoon! Tapaninpäivän jälkeen palataan vielä muutaman postauksen merkeissä muistelemaan joulua ja pukin pussin sisältöä. Sitä ennen haluan toivottaa kaikille, rakkaille lukijoilleni oiken hyvää joulua!\nLähettänyt Mari/Arjen ihanuuksia klo 10:00 Ei kommentteja:\nTunnisteet: Joulu, Joulukalenteri 2014, Juhlinta\nJoulu näkyy, kuuluu, tuoksuu ja maistuu. Joulun voi myös tuntea, ainakin sisimmässään. Täällä niin kuin monessa muussakin paikassa on puhuttu joulusta jo toista kuukautta. Vasta nyt on kuitenkin se hetki kun joulu alkaa todella olla käsillä. Yksi yö, jonka jälkeen saa herätä aattoaamun, avata viimeisen joulukalenterin luukun ja valmistautua tulevien päivien hälinään. Meidän joulu on valmis ja tämän päivän saa hengähtää. Touhuta ihan normaalien arkiaskareiden parissa ja ehkä, jopa istahtaa hetkeksi. Illalla käydään jo mun vanhemmilla syömässä ja joulusaunassa. Toivotellaan hyvät joulut ja jaetaan paketit kun ei aattona ehditä näkemään.\nJoulu maistuu vastapaistetulta kinkulta, erilaisilta luumuherkuilta, riisipuurolta ja laatikkoruuilta. Piparkakkumausteen maku tuppaa ulos korvista jo aattona eikä rosollikaan maistu yhtään niin hyvältä enää uutena vuotena. Silti niitä makuja kaipaa jo kahden viikon päästä.\nJoulu näkyy kaikkialla, tuikkivina jouluvaloina, lepattavina kynttilänliekkeinä, punaisina pipoina ja harmaina nuttuina. Mikä kuvastaisikaan joulua paremmin kuin harmaapartainen tonttu-ukko ikkunalaudalla? Perinteinen joulu on punainen, vihreä ja harmaa. Nykyään joulukuusi voi yhtä hyvin olla musta tai vaaleanpunainen. Silti joulu näyttää ihan joululta kun kaikki on niin juhlallista, kimaltavaa ja lämpöistä. Ulkopäin joulu näyttää valkoiselta. Ilman lunta ei synny kunnon juhlatunnelmaa.\nJoulu tuoksuu uunissa paistuvalta kinkulta, vasta leivotuilta pipareilta, suklaalta ja joulutortuilta. Yksi tuoksu, joka luo joulun tunnelmaa paremmin kuin mikään muu on kuusen tuoksu. Sen sain muistaa taas tänään kun olohuoneeseen pystytettiin ihka aito kuusi, monen vuoden tauon jälkeen.\nJoulu kuuluu kaikkialla. Kauppoihin ei voi astua kuulematta tuttuja joululaulujen sävelmiä ja pirteitä lasten ääniä niiden taustalla. Yhdestä jos toisestakin suunnasta kuulee vanhempien sanonnan "Tontut kuuntelee, et saa lahjoja jos et ole kiltisti". Aattona tonttulakkien kulkuset kilisevät kilpaa enkelikellon kanssa. Autoradiosta kajahtaa tuttu kappale, soihdut sammuu kaikki väki nukkuu...\nJoulun voi tuntea kun ripustaa pistelevään kuuseen palloja. Sen tuntee kun on pakko koskea lämpimään kynttelikköön tai rosoiseen piparkakun pintaan. Ennen kaikkea joulu tuntuu sisimmässä. Ihmiset valtaa lämmin tunnelma, rauha ja ystävällisyys. Pienet kinat unohtuvat, eikä edes muista ajatella, että joulukuusi jäi vähän vinoon tai piparin reuna pääsi palamaan.\nMiltä teidän joulu näyttää, maistuu tai tuoksuu?\nHerään joulukinkun tuoksuun, olohuoneesta kuuluu tuttu joulupukin ääni. Ihastelen ikkunoita koristavia joulukoristeita ja -valoja, jotka on aatonaattona ripustettu tutuille paikoilleen. Nousen ylös jo pari tuntia aiemmin kuin normaalisti vapaapäivinä. Kävelen yläkertaan ja istahdan sohvalle tuijottamaan Joulupukin kuumalinjaa. Telkkarissa tontut juoksentelevat edestakaisin, joulupukki vastailee lasten puheluihin ja välillä esitetään H.C. Andersenin satu. Hetken päästä alkaa joka vuotinen odotuksen aihe, koska kuusi tuodaan sisään? Käyn hakemassa aamupalaksi kinkkua, jonka isä on paistanut yön aikana. Hetken päästä kuusi ilmestyy sisään. Äiti ja isä pystyttävät kuusen ja asentavat valot ja tähden. Sen jälkeen alkaa minun ja pikkusiskon kiistely siitä miten kuusi tänä vuonna koristellaan. Useimmiten lopputulos on yksi kirjava sekamelska, mutta se ei joulutunnelmaa latista.\nMenen pukemaan päälleni jotain punaista ja vedän tonttulakin päähäni. Pakkaan askartelemani joululahjat paperikassiin ja lähdemme koko perhe isän siskon luo toivottamaan hyvää joulua. Siellä odottavat tutut tummanvihreät jouluverhot ja tupsuista tehdyt punatulkut. Ruokapöydällä on iso kattilallinen riisipuuroa ja sekametelisoppaa sekä tietysti kinkku ja itse maustettu glögi. Nopeasti vierähtää muutama tunti. Laulamme yhdessä joululauluja ja me siskoni kanssa pakotamme tädin avaamaan jo meidän antamamme lahjat. Ennen lähtöä käytämme tädin hautausmaalla. Jokaisella haudalla on kasapäin kynttilöitä. Mekin viemme mummun ja papan haudalle kaksi kynttilää. Lähes jokainen vastaantulija tervehtii isää. Isä ei itsekään tunne heitä, mutta koska on joulu levitetään hyvää mieltä kaikille kylän entisillekin asukkaille.\nJouluaatto on jo pitkällä. Piipahdamme kotona pakkaamassa saunakassit, sekin aika tuntuu liian pitkältä. Pakattuamme, suuntaamme auton nokan kohti mummulaa. Koko matkan soivat tutut joululaulut. Poikkeamme matkalla vielä hautausmaalle viemään toisen papan haudalle kynttilän. On jo pimeää ja hautausmaalla palava kynttilämeri näyttää ihan uskomattomalle. Perille päästyämme tulevat serkut vastaan jo hiukset märkinä. On meidänkin vuoro mennä joulusaunaan. Sitä ennen on hetki nautittava uunissa lämpiävien jouluruokien tuoksusta. Saunan jälkeen ei ole aikaa kuivatella hiuksia sillä ruoka on jo pöydässä. Mistä aloittaisin? Valinnan varaa on niin paljon etten millään saa kaikesta tarpeekseni ennen kuin vatsa on täynnä. Mummun tekemälle porkkanalaatikolle ja lihapullille ei mikään vedä vertojaan. Kello alkaa olla jo kuusi. Seuraava tunti tuntuu todella pitkältä. Harjoittelemme serkusten kanssa laulamaan kappaleen Joulupuu on rakennettu, vaikka jokainen osaisi sen jo ulkoa. Lopulta tienpäähän ilmestyy punainen pakettiauto. Sen kyydistä nousee valkopartainen mies, jolla on yllään punainen nuttu. Pian kuuluu koputus ja tuttu sanonta "Onkos täällä kilttejä lapsia?". Aloitamme joululaulun ja sen jälkeen me lapset pääsemme pukin avuksi jakamaan paketteja. Pukki kun on jo niin vanha ettei aina muista jokaisen nimeä. Pukin lähdettyä alamme repiä auki paketteja. Yksi asia on varma. Yhdestä paketista paljastuu villasukat ja vihreäkuula -rasia. Muista paketeista paljastuu leluja, pelejä, alusvaatteita ja CD-levyjä.\nAattoillan päätteeksi, ne jotka vielä lahjojen ihastelulta malttavat, syövät joulutortut. Sen jälkeen ajamme kotiin, jossa juoksemme heti alaovelle. Pukki ei ole vielä käynyt täällä, mutta kun isä hetken päästä käy pannuhuoneella on pussi jo ilmestynyt oven taa. Joulupukki on kotiinkin tuonut muutaman lahjan, jotka saa vielä avata. Aattona saa valvoa pitkään. Uusia leluja ihastellessa syödään vielä vähän kinkkua ja pipareita. Uusin lautapelikin täytyy testata, jotta seuraavana päivänä mummulaan palatessa osataan jo pelin säännöt. Pitkän päivän jälkeen uni tulee nopeasti, uusi yöpuku päällä.\nLUUKKU 21: Luumu-kanelileivokset & kinuskikaramellit\nJoulun viimeiset leivonnaiset tehtiin tänään. Huomenna vielä riisipuuron keittoon ja pikainen siivous. Sen jälkeen meidänkin perhe toivottavasti osaa rauhoittua ja päästään joulun viettoon. Tänään leivoin luumu-kanelileivoksia, joiden ohjeen löysin Valion nettisivuilta. Samaan aikaan Joni väsäsi meille itsetehtyjä kinuskikarkkeja.\nMaustettua rahkaa, luumu-kaneli\n1. Nosta voi taikina levyt sulamaan n. 15 minuuttia ennen leipomista. Kauli sulatetut taikinalevyt noin 1-2 millimetrin paksuisiksi. Leikkaa haluamasi muotoisilla piparkakkumuoteilla kuvioita. (Kannattaa valita melko iso muotti, sillä taikina kutistuu ja kohoaa uunissa.)\n2. Paista kuviot uunissa 200 asteessa 10-15 minuuttia. Halutessasi voitele kananmunalla ennen paistoa.\n3. Halkaise kuviot tai laita kaksi kuvioa päällekäin. Lusikoi kuvioiden väliin yksi teelusikallinen luumumarmeladia ja yksi ruokalusikallinen maustettua rahkaa.\n4. Ripottele leivosten päälle, sihdin läpi tomusokeria.\n1. Sulata voi kattilassa ja lisää muut aineet. Keitä seosta n. 40 minuuttia, välillä sekoittaen. Kaada massa haluamiisi muotteihin tai vuokaan. Anna kovettua jääkylmässä. Jos kaadoit massan isompaan vuokaan, leikkaa pienemmiksi.\nLähettänyt Mari/Arjen ihanuuksia klo 17:34 Ei kommentteja:\nTunnisteet: Joulu, Joulukalenteri 2014, Leipominen, Munaton ruokavalio


Reetta Koivula – Proakatemia\nAll posts by : Reetta Koivula\nOpinnäytetöiden helmiä: Älylaitekoulutuksen tuotteistaminen\nMyös Proakatemialla opiskelijoiden viimeisiä tuotoksia ennen valmistumista on opinnäytetyö. Nyt alkuvuodesta esittelemme viime jouluna valmistuneiden opiskelijoiden opinnäytetöitä.\nAlumni täällä moro! Nyt kun nuoremmat opiskelijatkin alkavat aloittelemaan opinnäytetyöprosessejaan, ajattelin kertoa hieman omasta opparistani. Opinnäytetyöni Älylaitekoulutuksen tuotteistaminen – Kohderyhmänä ikääntyneet poikkeaa tavanomaisesta kahdella tapaa: se on kirjoitettu yhdessä opiskelijakollegani Ella Oran kanssa, ja siinä toimi toimeksiantajana me itse.\nIdea opinnäytetyön aiheesta lähti, kun olimme suunnittelemassa älylaitekoulutusta Tampereen Kauppaseuran jäsenille. Proakatemia mahdollisti meille sen, että pystyimme tekemään opinnäytetyömme omasta projektistamme ja käyttämään siihen kuluvan ajan hyödyksemme. Koska meitä oli kaksi opinnäytetyöntekijää, oli selvää että työn laajuus on suurempi ja asioihin paneudutaan syvemmällä tasolla.\nOpinnäytetyön tarkoituksena oli älylaitekoulutuksen prototypointi, testaaminen sekä tuotteistaminen. Sen runkona toimi palvelumuotoilun prosessi, ja koulutuksen kehityksessä käytettiin monipuolisesti palvelumuotoilun työkaluja. Prototypointi lähti liikkeelle ikääntyneiden oppimiseen tutustumisella ja kouluttamisen teorialla. Näiden tietojen päälle oli hyvä lähteä rakentamaan palvelua. Palvelumuotoilun yksi keskeisimpiä käsitteitä on asiakasymmärrys, johon paneuduimme ahkerasti mm. kyselytutkimuksen kautta ja Kauppaseuran toiminnanjohtajan kanssa keskustelemalla.\nPrototyypistä muodostui kuuden viikon kurssi, jonka aikana osallistujille opetettiin perusteita viestintäsovelluksista, pilvipalveluista, mobiilipankista, somesta, tietoturvasta, yksityisyydestä ja Youtubesta. Se testattiin Tampereen Kauppaseuralla kevään 2017 aikana, jonka jälkeen palasimme suunnittelupöydän ääreen ja veimme koulutusta eteenpäin konseptoinnin menetelmin. Olimme keränneet prototyypistä palautetta kyselylomakkeella, havainnoimalla ja tarkastelemalla osallistujien oppimiskäyrää. Palautteen pohjalta koulutuksen eri osa-alueita paranneltiin ja saatiin luotua kehitetty palvelu.\nOlen tyytyväinen opinnäytetyöprosessin kulkuun ja siihen mitä saimme aikaan. Yhteistyömme sujui hyvin, sillä vaikka persoonat välillä kolisivatkin, olimme tottuneet tekemään projekteja yhdessä ja meillä oli hyvin samanlaiset työskentelytavat. Opin opinnäytetyöprosessin myllerryksessä palvelumuotoilun periaatteet, joita voin hyödyntää nyt työelämään astuessani. Arvolupaus ja asiakaslähtöisyys ovat elementtejä, joista en tule jatkossa luopumaan ja joista haluan oppia vieläkin lisää.\nMikäli opinnäytetyö herätti kiinnostuksesi, klikkaa tästä ja löydät työmme kokonaisuudessaan!


Dicken saa vieraakseen Spartan lauantaina – Käsipallon naisten SM-sarja\n4.10.2013 /in Ennakot /by jussi\nLauantaina Pirkkolassa Dicken kohtaa viime kauden puolivälierävastustaja Spartan. Kotijoukkue on aloittanut kauden voitolla ja tappiolla, kun Sparta sen sijaan on kirjannut kahdelta avauskierrokselta kaksi voittoa. Molemmat ovat kohdanneet jo ÅIFK:n – Dicken voitti turkulaiset 17 maalilla ja Sparta kahdeksalla.\nKoska viime kevään puolivälierät menivät näytöstyyliin Dickenille, niin Sparta on kovasti uudistanut ilmettään tälle kaudelle. Uusina “vanhoina” pelaajina Spartalla on Inka Jäntti, Elisa Manninen, Leena Eskola sekä Sirja Lassinharju. Koko edellämainittu nelikko yhdistettynä Raita- & Hanna Heiskaseen sekä Sara Jänttiin aiheuttaa päänvaivaa kolhuista kärsivälle kotijoukkueelle.\nSparta on alkukauden mennyt ilman tappioita ja varsinkin Jänttien siskokset ovat heidän peliään dominoineet. Leena Eskola maalissa on myös ollut huomattavasti parempi kuin viime kauden kilpasiskot. Sparta tulee laitojen nopealla pelillä ja pyrkii tiiviillä 6-0 puolustuksella pitämään heittotilat ahtaina ja antamaan Leenalle helpotusta maalivahtityöhön. Viime kesäkuun erikoisen siirtoepisodin jälkeen (Sparta->GrIFK->Sparta) paikkansa takaisin joukkueessa löytäneet Lassinharju ja Melanen muodostavat isokokoisen puolustuksen ja hyvän heittolisän Spartan peliin.\nDickenillä Carolina Böckelmanin loukkaantuminen, Anna Artolan pitkäkestoinen sairastelu ja Karolina Nylundinn etelänmatkailu tuottavat hieman lovea pelaavaan kokoonpanon suhteen. Tähän on kuitenkin varauduttu hyvin ja Dicken pystyy ennakkoon tarjoamaan tasapainoista vastusta sarjan kärjessä keikkuvalle Spartalle. Edellispelien tyyliin Dicken tulee vaalimaan hyvän pelinopeuden kautta rakennettavaa hyökkäyspeliä, kovan fyysisen kontaktin kautta tapahtuvaa puolustusta ja laajan vaihtoringin suoman erilaisten ratkaisumallien tuomaa päänvaivaa vastustajalle.\nEdellisessä ottelussa (ÅIFK) kaikki Dickenin ulkopelaajat onnistuivat maalinteossa ja 13 maalintekijää tuottaa varmasti mietittävää Spartalle. Painetta tulee syntymään jokaisella pelipaikalla ja Dicken pyrkii löytämään Spartan puolustuksesta ne epävarmat ja heikot lenkit joiden päälle painetta eniten laitetaan. Kotijoukkue on hionut viime viikot hyökkäyksen yhteispeliä ja uudenlaisia ratkaisumalleja pelaajien vahvuuksien kautta ja näitä tullaan ajamaan lauantain pelissä sisään.\nPelaajista näkyy tietynlainen pelillinen kypsyys vastaanottaa uusia pelitapoja ja se tietää hyvää koko loppukautta silmälläpitäen. Varsinkin koko ringin leveydeltä tuleva tilanteiden analysointi, korjaus ja eteenpäinvieminen on ollut valmennukselle positiivinen lisä. Kun joukkue pystyy kesken pelin analysoimaan ongelmatilanteet ja korjaamaan ne lennosta, niin vastustajan pitää kehittää myös peliään samalla vauhdilla. Tämä vie lajia eteenpäin isoilla askelilla.\nEdellisissä peleissä on ollut runsaasti katsoja ja Dicken toivottaa kaikki kannustamaan punaisia Pirkkolaan lauantaina 5.10 kello 14.15 alkaen.\nNaisten ja miesten maajoukkue lokakuussa kotiareenalla Dicken jätti Spartan vaille mahdollisuuksia


Uusia H5P -tehtävätyyppejä saatavilla - Rediteq Oy\nH5P-työkalun avulla voidaan helposti ja nopeasti luoda lukuisia erityyppisiä tehtäviä ja sisältöjä verkkokursseille ja –sivuille. H5P tarjoaa kymmeniä erilaisia tehtävätyyppejä, ja lisää kehitetään jatkuvasti. Esittelemme lyhyesti juuri julkaistut neljä uusinta tehtävätyyppiä.\nKolme ensimmäistä tehtävätyyppiä ovat maksuttomia ja käytettävissä myös Study@ -oppimisalustalla. “The Chase” -ominaisuus sisältyy ainoastaan maksulliseen H5P.com sisältöön.\nTämä tehtävätyyppi tuo lisättyä todellisuutta oppimiseen. Ominaisuuden ansiosta oppija voi skannata puhelimellaan qr-koodien tapaan toimivia merkkejä, jotka avaavat kännykän näytölle 3D-kuvia tai H5P-tehtäviä. Ominaisuutta voi hyödyntää esimerkiksi upottamalla tulostettuun oppimismateriaaliin 3D-kuvia, joita oppija voi katsella puhelimensa näytöllä.\nTehtävätyyppiä voi kokeilla täällä: https://h5p.org/content-types/ar-scavenger\nCornell -muistiinpanojärjestelmä on kehitetty tehostamaan muistiinpanojen tekoa ja uuden asian sisäistämistä. H5P-tehtävätyyppinä ominaisuus toimii lokeroituna muistiinpanolaatikkona, johon oppija voi järjestelmällisesti kirjata ylös esimerkiksi katsomaansa opetusvideoon liittyviä muistiinpanoja.\nTämä tehtävätyyppi ohjeistaa oppijaa rakenteelliseen kirjoittamiseen, esimerkiksi kun kyseessä on pidempi essee -muotoinen vastaus kysymykseen. Ominaisuus toimii lokeroituina tekstikenttinä, jotka sisältävät aiheeseen liittyvää ohjeistusta tai kysymyksiä, ja auttavat oppijaa jäsentämään vastauksensa.\nThe Chase (maksulliseen sisältöön kuuluva tehtävätyyppi)\nMaksulliseen h5p.com -sisältöön kuuluva ominaisuus lisää pelimäisyyttä ja jännitystä oppimiseen kun oppijat voivat myös kilpailla keskenään oppimistehtäviä tehdessään. Oppijat voivat suorittaa oppimistehtäviä, esimerkiksi tietovisoja, ja kilpailla reaaliajassa keskenään saavuttaakseen korkeimmat pisteet.\nMonipuolista ja vuorovaikutteista sisältöä helposti H5P-teknologialla\nMonipuolisten H5P -tehtävätyökalujen avulla voidaan perinteisten tehtävien kuten monivalintakysymysten lisäksi toteuttaa näppärästi esimerkiksi interaktiivisia ja pelillistäviä tehtäviä, sekä lisätä toiminnallisuutta vaikkapa videoihin. Pelimäisyyden lisäksi oppijan motivaatiota lisää H5P -tehtävistä saatava välitön palaute.\nVuorovaikutteisten tehtävien, kuten interaktiivisen videon ja kuvan avulla voidaan helposti esimerkiksi esitellä muuta netissä saatavilla olevaa sisältöä, johon voidaan lisätä vaikkapa omia huomioita, kysymyksiä ja viitteitä aiheeseen liittyvään lisämateriaaliin. Interaktiiviseen videoon voidaan liittää sisältöä esimerkiksi suoraan youtubesta, mikä nopeuttaa prosessia entisestään, kun kaikkea materiaalia ei tarvitse ladata ensin omaan laitteeseen. H5P -tehtävien keskeisenä etuna on lisäksi se, että ne ovat helposti käytettävissä uudelleen, muokattavissa, sekä kopioitavissa ympäristöstä toiseen.


Oppaasta oivalluksia : kuntoutumista edistävän toiminnan opas vuodeosaston lähijohtajille\nHämäläinen, Jaana (2014)\nOpinnäytetyön tarkoituksena oli kehittää opas, jonka avulla lähijohtaja voi ohjata ja yhtenäistää kuntoutumista edistävän työotteen käyttöä osastohoidossa. Kuntoutumista edistävällä työotteella tarkoitetaan potilaan toimintakykyä ylläpitävää tai palauttavaa ja kaikkia työntekijöitä koskevaa työorientaatiota, jonka keskeisenä tavoitteena on edistää potilaan toimintakykyä ja itsenäistä selviytymistä sekä estää sairaalahoidon laukaisema toimintakyvyn heikentyminen.\nOpinnäytetyö muodostuu teoriaosiosta sekä lähiesimiehille tarkoitetusta oppaasta. Teoriaosaan liitettiin tietoa fyysisestä, psyykkisestä ja sosiaalisesta toimintakyvystä sekä ikääntymisen vaikutuksista toimintakykyyn, kuntoutumista edistävän toiminnan käsitteistä, tunnisteista ja toiminnan esteistä ja etiikasta sekä palvelujärjestelmän haasteista ja niiden vaikutuksista toiminnan ohjaukseen. Lisäksi tarkasteltiin lähijohtamisen haasteita sekä lähijohtamisen vaikutuksia kuntoutumista edistävään työotteeseen muutosjohtamisen, osaamisen johtamisen sekä moniammatillisen työotteen näkökulmista sekä hoito- ja kuntoutussuunnitelman merkitystä kuntoutumista edistävän työotteen lähijohtamisessa. Lisäksi teoriaosassa selvitettiin kuntoutumista edistävän työotteen toimintaperiaatteita yleisesti, eri tarvealueilla sekä oppaan suunnittelutyön keskeisiä perusajatuksia. Kuvaus kehittämistyön toteuttamisen vaiheista sisältyy teoreettiseen aineistoon.\nSynteesin avulla laadittiin opas jonka avulla lähiesimies voi perehtyä kuntoutumista edistävän työotteen hyötyihin sekä käynnistämisen edellytyksiin. Opas ohjaa lähiesimiestä prosessin eri vaiheissa perusteluista suunnitteluun sekä aktiiviseen toteutukseen, kehittämiseen ja jatkuvuuden turvaamiseen saakka. Lisäksi opas sisältää tietoa kuntoutumista edistävän toiminnan keskeisistä työvälineistä eri tarvealueilla sekä viestinnästä, motivoinnista, ergonomiasta ja apuvälineistä.\nPotilaan toimintakyvyn paranemisen ja kustannusvaikuttavuuden lisäksi kuntoutumista edistävällä työotteella on myös muita henkilöstöjohtamiseen liittyviä vaikutuksia. Selvityksistä tehtyjen havaintojen perusteella voidaan todeta, että onnistuneella kuntoutumista edistävän työotteen johtamisella voidaan vaikuttaa positiivisesti myös työntekijöiden työhyvinvointiin, henkilöstön jaksamiseen, työnantajan imagoon ja parantaa työnantajan haluttavuutta kiristyvillä työmarkkinoilla.


Joutsan Seutu | Hyvä tulostaso Joutsan Pommin kisoissa lauantaina\nHyvä tulostaso Joutsan Pommin kisoissa lauantaina\nJoutsan Pommi järjesti kansalliset yleisurheilukilpailut nuorten ikäluokissa sekä kahdessa yleisen sarjan lajissa lauantaina Joutsan urheilukentällä. Samalla päästiin testaamaan aiemmin keväällä hankittua uutta lähetysjärjestelmää, joka osoitti toimivuutensa käytännössä.\nKilpailujen järjestelyt hoidettiin koronatilanne huomioiden hieman erityisillä järjestelyillä ja muun muassa aikataulu, alkuverryttelyalueet ja muut oli suunniteltu siten, että suorituspaikoille ei syntynyt ruuhkaa. Lauantai oli säältään aurinkoinen, mutta hieman koleahko. Tämä ei kuitenkaan vaikuttanut tulostasoon, vaan kisoissa tehtiin useita omien ikäluokkien kauden kärkituloksia. Tähän vaikutti paitsi se, että kauden kilpailukausi on vielä alussa, myös se, että tulokset olivat kaikin puolin kovatasoisia.\nYksittäisinä tuloksina voi nostaa esille vaikkapa Lahden Ahkeran Ilona Saarikunnaksen kovan pituustuloksen N17-sarjassa kuten samanikäisten nuorten miesten sadalla metrillä juostu alle 11 sekunnin aika, josta vastasi Haukivuoren Kisailijoiden Jarmo Eromäki.\nJoutsan Pommin Benedict Seppälä viskaisi P15-sarjassa keihästä yli 56 metriä ja on omassa ikäluokassaan eli 14-vuotiaissa kauden tilastokärki. Myös Lahden Ahkeran Jenni Väänänen heitti T14-sarjassa ennätyksensä ja kauden toistaiseksi kovimman noteerauksen koko maassa.\nJoutsan Pommin Inkeri Saarela ponnisti T11-sarjan pituushypyssä sijalle kahdeksan. Kuva: Tarja Kuikka\nLahden Ahkeran Tiina Järvinen pukkasi kuulaa peräti 14.78 sarjassa N17. Hartolan ottelu- ja keihäshirmu Eemil Porvari kokeili kevätkuntoaan pituudessa ja satasella, joissa molemmissa oli aivan ennätystasollaan.\nT15-sarjan 100 metrillä Jenni Väänänen kävi voitosta kovan kamppailun järjestävän seuran Veera Reposen kanssa, mutta Veera ei halunnut olla vieraskorea, vaan piti kärkipaikkansa loppuun saakka. Molemmat tytöt juoksivat erinomaiset ajat, joilla olisi oltu ikäluokan kärkisijoilla, ellei takana olisi puhaltanut tilastokelpoisuuteen vaikuttanut, niukasti rajan ylittänyt +2,1 sekuntimetrin myötätuuli.\nVeera on nyt juossut kahdesti kevään aikana sadan metrin kisan ja talven harjoituskauden kankeus alkaa lupaavasti hellittää kesän kilpailukautta kohti. Yksittäisistä tuloksista on syytä mainita myös Kangasniemen Kalskeen Ville Kyrönlahden erittäin tyylikäs 110 metrin aitajuoksusuoritus, joka päättyi soolojuoksuna aikaan 15,07.\nM17-sarjassa Joutsan Luukas Kemppainen sekä Rico Sievänen juoksivat mukavat ajat sadalla metrillä. Luukas sijoittui kisan kolmanneksi ajalla, joka oli viime kesän avausta liki kolme kymmenystä parempi. Ricon virallisen ennätyksen syntymisen esti se liian kova myötäinen tuuli. Odotamme poikien osalta ilahduttavia tulosparannuksia kesän mittaan.\nT15-sarjan sadalla metrillä Joutsan Pommin Veera Reponen (kuvassa keskellä) ja Lahden Ahkeran Jenni Väänänen kävivät voitosta tiukan kamppailun. Reponen piti kärkipaikkansa loppuun asti ja voitti juoksun aikaan 12,75. Kuva: Tarja Kuikka\nP15-sarjassa Benedict Seppälä tikkasi voittoajaksi alle 12 sekuntia. Tämä sekuntiraja tulee alittumaan kesän aikana toivottavasti vielä useammin ja reilusti, ja tätä nopeampia nuoria miehiä ei tässä sarjassa juurikaan ole. Valtteri Virtanen epäonnistui oman satasen eränsä lähdössä ja menetti alussa kymmenesosasekunteja, mutta juoksuvoimasta kertoi se, että siitä huolimatta hän oli jo noin 40 metrin kohdalla siirtynyt kärkeen ja juoksi vaan kymmenyksen päähän ennätyksestään. Joutsan poikien väliin kiilasi Benen kanssa samassa erässä juossut Lahden Tobias Moreno.\nOlivia Fagerholm juoksi 60 metrillä reilusti alle aiemman ennätyksensä ja myös pituushypyssä uusi ennätys kirjataan lauantain kisasta. Varaa molemmissa lajeissa tuloskohennukseen onnistuneilla suorituksilla on vielä monipuolisesti urheilevalla Olivialla.\nPirteitä esityksiä nähtiin joutsalaisilla myös iloiselta tyttönelikolta Iida Lavia, Eevi Oksanen, Vuokko Raittinen sekä Inkeri Saarela. Reippaat veljekset Anton Nykänen Alvarez sekä Onni Nykänen osallistuivat P9-sarjaan ja heillä on vielä monta vuotta aikaa osallistua tämän sarjan kisoihin.\nTämän hetken kuntopuntari Joutsan nopeimman nuoren miehen rankingissa: Luukas Kemppainen. Seuraamme tilanteen edistymistä.\nKatso lisää kuvia kisoista:\nJoutsan Pommin Luukas Kemppainen (vas.) oli kolmas P17-sarjan sadalla metrillä. Kultaa kisassa otti Jarmo Eromäki Haukivuoren Kisailijoista, hopeaa Ville Kyrönlahti Kangasniemen Kalskeesta. Kuva: Tiina Seppälä\nJoutsan Pommin Iida Lavia oli T11-sarjan kuulantyönnössä kolmas tuloksella 5.97. Kuva: Tarja Kuikka\nP15-sarjan sadan metrin kärkikolmikko: pronssisijalle juossut Joutsan Pommin Valtteri Virtanen (vas.), hopeasijan napannut Lahden Ahkeran Tobias Moreno ja sarjan voittanut Joutsan Pommin Benedict Seppälä. Seppälän voittoaika oli 11,92. Kuva: Tiina Seppälä\nTagged with → joutsan pommi • juniorit • yleisurheilu\nRavituloksia toukokuulta Pääkirjoitus: Sote-muutos puoltaisi nuorempia valtuutettuja


Lonely Planetin matkaoppaat - Pallontallaajat.net\nLonely Planetin matkaoppaat\nKaikkien reissaajien luottokirjakustantamo Lonely Planet julkaisee tiuhaan tahtiin uusia matkakirjoja, eivätkä kirjat rajoitu enää perusmatkaoppaisiin, vaan tarjolla on paitsi erikoisoppaita tiettyihin matkustustyyleihin, myös erityisryhmille, kuten lapsille suunnattuja oppaita. Esittelemme kolme Lonely Planetin matkaopastyyppiä.\nLonely Planetin tiiliskiven painoiset maaoppaat ovat korvaamaton apu erityisesti, jos reissua ei ehdi suunnitella tai suunnitteluvaiheessa ei ole käytössä nettiyhteyttä. Oppaat kertovat matkakohteesta kaiken tarvittavan todella laajasti, ja tuoreissa oppaissa kannattaa hyödyntää erityisesti yksittäisiä paikkasuosituksia, joihin muut Lonely Planetin lukijat eivät ole vielä ehtineet ryn\nnätä. Opaskirjailijat haastattelevat kirjojaan varten useita paikallisia, joten pehmeiden kansien välistä löytyy loistavia autenttisia vierailukohteita niiden perinteisimpien turistikohteiden lisäksi.\nMatkaoppaan uudistettiin pari vuotta sitten lisäämällä oppaiden sivuille väriä ja logoja helpottamaan kirjan lukemista, samalla useimpiin oppaisiin myös liitettiin kartta. Nyt maaoppaan takalehdeltä löytyy irrotettava kartta maan pääkaupungista, ja myös matkaoppaan sisäpuolella on hyvät, värilliset kartat. Kirjojen alussa esitellään maan tai kaupungin tärkeimmät nähtävyydet värikuvien kera, kerrotaan perustiedot lyhyesti taulukoiden ja karttojen avulla ja listataan kunkin kuukauden tärkeimmät tapahtumat. Kirjoissa on lisäksi myös matkareittiehdotuksia, jotka on jaoteltu reissuun käytettävän ajan mukaan aina kahden viikon kaupunkikiertelystä neljän viikon saarihyppelyyn. Uusiin oppaisiin on listattu myös erityisesti paikallisten suosituksia ruoka- ja juomapaikoista sekä konkreettiset ohjeet ruuan tilaamiseen, kyseisen maan ruokakulttuurin perusasioihin, katuruokaan, alueellisiin eroavaisuuksiin, sekä tyypillisiin aamiaisiin. Vinkit auttavat käyttäytymään ravintoloissa paikallisten tavoin, vaikka paikallista kieltä ei osaisikaan.\nKirjan lopussa on tärkein osuus, joka auttaa reissaajaa ymmärtämään paikallista kulttuuria ja tapoja. Esimerkiksi Espanjan oppaassa selvennetään flamencon ja härkätaistelujen roolia espanjalaisessa kulttuurissa, mutta selvitetään myös maan tämänhetkistä tilannetta.vyydet värikuvien kera, kerrotaan perustiedot lyhyesti taulukoiden ja karttojen avulla ja listataan kunkin kuukauden tärkeimmät tapahtumat. Kirjoissa on lisäksi myös matkareittiehdotuksia, jotka on jaoteltu reissuun käytettävän ajan mukaan aina kahden viikon kaupunkikiertelystä neljän viikon saarihyppelyyn. Uusiin oppaisiin on listattu myös erityisesti paikallisten suosituksia ruoka- ja juomapaikoista sekä konkreettiset ohjeet ruuan tilaamiseen, kyseisen maan ruokakulttuurin perusasioihin, katuruokaan, alueellisiin eroavaisuuksiin, sekä tyypillisiin aamiaisiin. Vinkit auttavat käyttäytymään ravintoloissa paikallisten tavoin, vaikka paikallista kieltä ei osaisikaan.\nEnsimmäiset uudet maaoppaat julkaistiin vuoden 2011 alussa. Samana vuonna Lonely Planet alkoi uudistaa myös kaupunkioppaitaan.\nRoad tripeille omistettu kirjasarja\nLonely Planet tarjoaa automatkailun ystäville herkkua, sillä Best Trips -kirjasarja käsittelee pelkästään Road Tripejä. Sarja on jaettu Euroopan kohdalla maittain ja suurten valtioiden, esimerkiksi Yhdysvaltojen kohdalla osiin. Ensimmäiset Eurooppaa koskevat autoreissuoppaat julkaistiin maaliskuun alussa, ja ne käsittelevät Irlannin, Ranskan ja Italian Road Trip -mahdollisuuksia. Oppaista löytyy kaikki, mitä auton kanssa reissaava kaipaa aina polttoaineen hinnasta tarkkoihin reittivaihtoehtoihin. Kirjoissa onkin paitsi yleispäteviä vinkkejä, myös yksityiskohtaisia neuvoja.\nBesti Trips -kirjat rakentuvat matkareittien varaan, joita jokaisessa sarjan kirjassa on vähintään 30. Kunkin reitin kohdalla mainitaan selvästi, monenko päivän reissulla reitti soveltuu, milloin reissulle on parasta lähteä ja esimerkiksi se, mistä kohti saa otettua matkan parhaimmat valokuvat. Italian Road Trip -kirjassa maa on jaettu kolmeen alueeseen, ja kunkin alueen sisällä on eritelty useita ajelureittejä. Osa reiteistä on klassikoita, kuten Italian kohdalla vaikkapa Tuscanyn viinialueen tai maan suurimmat kaupungit kattava reitti. Klassikkoreittien lisäksi kirjassa esitellään myös useita vähemmän kuuluisia reittejä, joten reissaajalla on valinnanvaraa. Reitin valinnassa helpottaa kappale, jossa reitit on listattu sen mukaan, mitä Road Tripille lähtijä kaipaa. Italian kirjassa on omat reittiehdotukset muun muassa viinin ja ruuan ystävälle, taiteen ja arkkitehtuurin ihastelijalle sekä saaria ja rantoja kaipaavalle.\nRoad Trip -opas kertoo myös kunkin maan ja alueen ajelukulttuurista kaiken tarpeellisen matkustussesongeista auton parkkeeraamiseen. Maan suurimmista kaupungeista jaetaan myös hyviä vinkkejä, kuten vaikkapa mikä on kaikkein paras tapa matkustaa Roomassa tai mihin Venetsiassa kannattaa parkkeerata auto. Kunkin kaupungin kohdalla kerrotaan tietysti myös, mitkä kirjassa esitellyistä reiteistä sivuavat kyseistä kaupunkia.\nEurooppaa käsitteleviä oppaita on toistaiseksi saatavilla Irlannista, Ranskasta ja Italiasta.\nOma matkaopas lapsille\n8-12 -vuotiaille lapsille suunnattu Lonely Planetin Not-For-Parents -sarja sai jatkoa helmikuussa julkaistuista maaoppaista. Aikaisemmin sarjassa on julkaistu muutamia kaupunkioppaita, mutta pääpaino on ollut yleisissä matkustuskirjoissa, kuten vaikkapa oppaassa, joka neuvoo kuinka tulla maailmanmatkaajaksi. Nyt julkaistut maaoppaat Yhdysvaltoihin, Kiinaan, Australiaan ja Iso-Britanniaan ovat kuitenkin selkeästi matkaoppaita.\nKirjoissa on lapsen näkökulmasta kerrottuna hauskoja tarinoita ja knoppitietoutta, joiden avulla lapsi saa lisää tietoa tulevasta matkakohteesta. Kirjassa käsitellään aihealueita historiasta luontoon ja kulttuurista urheiluun, ja kullakin aiheella on oma aukeamansa. Esimerkiksi Yhdysvaltojen oppaan ruoka-aukeamalla kerrotaan muun muassa syöntikilpailuista, kansallisesta suklaapirtelöpäivästä sekä donitsikahvilasta, missä voi ajaa autolla donitsin sisään. Muita Yhdysvaltoja käsittelevän kirjan aiheita ovat villi länsi, presidenttien lemmikit, naimisiinmeno Las Vegasissa sekä Mount Rushmoren vuoreen kaiverretut presidenttien kasvot. Aukeamat ovat kuvapainotteisia ja tekstiä on lyhyiden tietoiskujen verran.\nKirjasarja on saatavilla ainoastaan englanniksi. Sarjan uusimmat oppaat Yhdysvaltoihin, Kiinaan, Iso-Britanniaan ja Australiaan julkaistiin helmikuussa.


Sota Ukrainassa - Siuntio\nSosiaali- & Terveyspalvelut Perusturvatoimisto Sota Ukrainassa\nOhje Ukrainasta Siuntioon saapuville (suomeksi ja englanniksi, myös ukrainan- ja venäjänkielisiä linkkejä)\nSota Ukrainassa aiheutta monelle meistä huolta ja halua auttaa.\nSiuntion kunta on lahjoittanut 7 000 euroa Suomen Punaisen Ristin katastrofirahastoon tukeakseen Ukrainaa ja kartoittaa turvapaikanhakijoiden majoitukseen sopivia tiloja. Maahanmuuttovirasto päättää vastaanottokeskusten perustamisesta ja lakkauttamisesta.\nHaluamme muistuttaa, että Suomessa ja Siuntiossa asuvat venäjänkieliset eivät ole vastuussa Venäjän sodasta Ukrainassa. Venäjänkieliset ovat neljänneksi isoin ja ukrainankieliset viidenneksi isoin kieliryhmä Siuntiossa. Toivomme, että venäjänkielisiä kohdellaan yhtä suurella kunnioituksella ja ystävällisyydellä kuin kaikkia muitakin. Suomenvenäläisten ja Suomessa asuvien venäjänkielisten yrityksiä ei ole syytä boikotoida.\nHädässä olevia ukrainalaisia voit auttaa monella eri tapaa ja yksi keino konkreettiseen auttamiseen on rahan lahjoittaminen humanitaariseen avustustyöhön. Poliisi suosittelee, että rahaa lahjoitetaan vain sellaiselle toimijalle, jolla rahankeräyslupa jo on.\nTunnistat laillisen keräyksen siitä, että kerääjä ilmoittaa rahan pyytämisen yhteydessä joko rahankeräysluvan tai pienkeräyksen numeron. Lisäksi rahankeräysluvan saaneet tahot on listattu poliisin verkkosivuilla.\nKaikkein parhaiten voit auttaa ukrainalaisia osallistumalla luotettavien ja vakiintuneiden avustusjärjestöjen rahankeräyksiin. Omatoimiset tavarakeräykset ja kuljetukset saattavat jopa aiheuttaa logistiikkaongelmia ja vaikeuttaa avustustyötä kohdemaissa, joiden olosuhteita koskien kokeneilla avustusjärjestöillä on kaikkein paras tuntemus.\nAvustuskeräyksiä Ukrainaan järjestävät esimerkiksi seuraavat tahot:\nApua eläimille / SEY\nYK:n tasa-arvojärjestö UN Women\nJos lahjoitat vaatteita tai tavaraa, tarkista ensin vastaanottavalta taholta, että vaatteet tai tavara ovat sellaisia, joita tarvitaan. Lahjoita vain ehjää, puhdasta ja hyväkuntoista tavaraa. Tavaralahjoituksia vastaanottaa SPR:n Kirkkonummi-Siuntion osasto, kirkkonummi-siuntio@osasto.punainenristi.fi. Facebookissa toimii toimii Silmun ukrainalaiset -ryhmä, jossa pyydetään täsmälahjoituksia hotelli Silmussa Kirkkonummella asuville ukrainalaisille.\nSiuntion suomalaisen seurakunnan alaisuudessa toimiva Olohuone-kerho kerää tavaroita hotelli Silmussa ja lähialueella asuville ukrainalaisille. Löydät tarvelistan Olohuoneen Facebook-sivulta.\nSuomen Punainen Risti on perustanut Maahanmuuttoviraston pyynnöstä valtakunnallisen infopisteen avuntarjoajille, joka kokoaa tietoa tarjolla olevasta avusta ja välittää sitä eteenpäin avun koordinoimista varten.\nMaahanmuuttovirasto vastaa tilapäistä suojelua ja turvapaikkaa hakevien vastaanottaisesta\nHakemus tilapäisestä suojelusta tai turvapaikasta jätetään rajaviranomaiselle tai poliisille. Hakemukset käsittelee Maahanmuuttovirasto. Lue ohje Ukrainasta Siuntioon saapuville.\nMaahanmuuttovirasto vastaa vastaanottokeskusten avaamisesta ja sulkemisesta sekä tilapäistä suojelua tai turvapaikkaa hakevien vastaanottamisesta ja majoittamisesta. Kunnat eivät vastaa turvapaikanhakijoiden vastaanottoon liittyvästä toiminnasta. Siuntiossa ei ole Maahanmuuttoviraston perustamaa vastaanottokeskusta.\nSiuntion kunnan palveluja\nSiuntion sosiaalipalvelujen neuvonta ja päivystys\npuh 041 730 6998\narkisin klo 8–15.45\nauttaa kiireellisissä tilanteissa iltaisin ja viikonloppuisin\npuh. +358 9 8164 2439\nAjanvaraus ma–pe klo 8–16\npuh 09 2606 1430\nPäivystyksellinen terveysneuvonta puh. 116 117\nUkrainasta paennut voi aloittaa työnteon heti tilapäistä suojelua haettuaan


Tuomarointia? Tupelointia?? | Sivu 26 | Koripallo.com keskustelu\nOk, kuka tahansa voi ilmoittautua kurssille ja alkaa tuomaroida. Valitettavan suurella osalla uran alkutaival pikkujunnujen peleissä ei ole ruusuinen. Johtuu pitkälti siitä, että sääntöjä tuntemattomat vanhemmat huutelevat mitä sattuu ja valmentajatkin puuttuvat välillä tuomaritoimintaan sen sijaan, että ohjaisivat omia pelaajiaan.\nTunnen joitakin, joille on sanottu, etä ehkä tämä ei ole sun juttu.\nLiigatuomaroinnin uuteen aikaan tuosta edellä kirjoittamastani on todella, todella pitkä matka.\nJos tuo ekan kappaleen uuden aineksen tyrmäys ei poistu (eikä jatkoon jaksaneiden mollaus), niin kohta voi olla liigatuomaroinnin uusi aika kun ei olekaan enää tuomareita.\nJa höpö höpö. Aina löytyy uusia selkeitä koska myrskyn jälkeen on poutasää.\nEhdotin aiemmin, että junnujoukkueissa valittaisiin jojon lisäksi vanhemmista tapavastaava. Hänen tehtävänsä katsomossa olisi vahtia lajikulttuuria ja vanhempia.\nSuojeltaisiin näin aloittavia tuomareita.\nTutorointi ei haittaisi, eikä erilainen tuomaripaita: Nuori tuomari.\nLiigatuomareista ei nyt tässä yhteydessä kannata puhua enempää. Joku heistä saattaa antaa puheenaiheita ihan itse.\nSiis JUURI NYT on se hetki, ettei kannata puhua enempää?\nEi. Jos aloittelevat järjestelmällisesti tyrmätään niin myrskyn jälkeen ei ole enää ketään, josta leipoa uutta liigatuomaria. Sanotaan häntä sitten Jungebrandiksi, Muuriseksi, Mäntyläksi, Sarekoskeksi tai Selkeeksi.\nJos puhutaan aloittelevista tuomareista, eli siiä massasta, josta tehdään uusia liigatuomareita, niin kaikki tuki alemman tason nouseville tuomareille on tarpeen. Ja siinä keskustelussa pitää yrittää olla hyvinkin neutraali.\nLiigatuomareista puhuttaessa voidaan olla jo paljon väljempiä. Kuitenkin tällä palstalla tämä keskustelu on tavannut olla kovin värittynyttä. Joko oman joukkueen lasit silmillä tai sitten jotain ilmeistä vanhaa kaunaa jotain henkilöä kohtaan.\nObjektiivinen eri tilanteiden analysointi ja henkilötasolle mentäessä niiden vähän pidemmällä aikavälillä tarkastelu on paras tapa viedä asioita eteenpäin.\nVarmistin vain, että ymmärsin oikein. Että ei ENÄÄ puhuta liigatuomareista, osaan olla puhumatta.\nItse en oo heistä juuri puhunut, lähinnä puolustanut, henkilöstä riippumatta. Varmaan joskus toki heikoilla perusteillakin.\nJoo, ei tää sulle henkilökohtaisesti ollut, sattu vaan tollanen lainaus kohdalle. Enempi tolle Pispalan pihalle.\nLittle ja Mikkola esimerkkejä tosissaan vedetystä pelaaja-urasta jonka jälkeen tuomari-uralle. Mikkola noussut nopeasti kärkipäähän, Little ottanut selvän kehitysaskeleen nyt tälle kaudelle. Haaja oli myös Kouvoissa tai Lahdessa liigaringissä joten kyllä pelaaja-taustaisia onneksi alkaa olla liigassa.\nEikös Mikkola ehtinyt myös valmennushommia tehdä ennen tuomarointia?\nJossain peleissä tuomari ottanut liikaa roolia kun mielestäni pitäisi olla aika näkymätön\nEhti muutaman vuoden valmentaa ja osa Korisliigassa\nTaisihan tuo olla Kauhajoellakin apuvalmentajana....aavistuksen sellaisen ylimielisen kpään oloinen\nNykyisin siviiliammatiltaan kiinteistönvälittäjä...\nVähän väärä ketju, mutta naisten puolella tälle ei taida olla omaa aloitusta. Eilisessä naisten korisliigan ottelussa ToPo-Kouvottaret vierasjoukkue hyökkäsi väärään päätyyn ja teki korin. Tuomarit hyväksyivät korin ja kun Kouvottarien pelaajaa rikottiin tilanteessa, palkittiin vierailijoita vielä vapaaheitolla. Tilanne neljännen jakson alussa, eli jakson ensimmäinen joukkuevirhe.\nEn tajua miten tuo voi mennä noin. Tämähän avaa ihan uusia mahdollisuuksia, kyllähän sitä palloa on helpompi omaan koriin nostaa, kuin vastustajan.\nReaktiot: Mikkovaan ja hamahakkimies\nIlmeisesti Topolaiset sitten yrittivät estää Kouvottarien oman korin synnyn siinä onnistumatta? Vaikuttaisi kaikki olleen ihan yhtä tasapuolisesti kassalla.\nKaikki oli tilanteessa kujalla, mutta aika jännä tuomio.\nItseasiassa tuomarit taisivat toimia ihan oikein.\nReaktiot: hightower ja hitaatjalat\nKappas! Aina oppii jotain uutta.


Ibis Liège Centre Opéra Liège alk. 62 € - vertaa huoneiden hinnat - KAYAK\n41 Place De La Republique Francaise, Liège 4000, Belgia\nTietoja Ibis Liège Centre Opéra\nIbis Liège Centre Opéra sijaitsee keskustassa, ja Vallonian kuninkaallinen ooppera ja Féronstrée sijaitsevat muutaman askeleen päässä. Käytössäsi on kuivapesula-/pesulapalvelut, ympäri vuorokauden auki oleva vastaanotto ja pyykinpesutilat. Palveluihin kuuluu maksullinen omatoiminen pysäköinti.\nKuvat: Ibis Liège Centre Opéra\nSaatavilla olevat huoneet: Ibis Liège Centre Opéra\nHotellin Ibis Liège Centre Opéra palvelut\nArvostelut: Ibis Liège Centre Opéra\nHyväPerustuu 1628 vahvistettuun arvosteluihin\nKirkko St Martin0.5 km\nUseimmin kysytyt kysymykset Ibis Liège Centre Opéra varaukselle\nMissä Ibis Liège Centre Opéra sijaitsee?\nIbis Liège Centre Opéra osoite naapurustossa Liege City Centre on 41 Place De La Republique Francaise, ja sen etäisyys kaupungin Liège keskustasta on 1,3 km. Hotellin Ibis Liège Centre Opéra lähin maamerkki on Royal Opera of Wallonia.\nMitkä ovat hotellin Ibis Liège Centre Opéra sisään- ja uloskirjautumisajat?\nHotellin Ibis Liège Centre Opéra sisäänkirjautumisaika on 14:00 ja uloskirjautumisaika 12:00.\nTarjoaako Ibis Liège Centre Opéra ilmaisen WiFi-yhteyden?\nKyllä, Ibis Liège Centre Opéra tarjoaa ilmaisen WiFi-yhteyden.\nTarjoaako Ibis Liège Centre Opéra ilmaisen pysäköinnin?\nEi, Ibis Liège Centre Opéra ei tarjoa ilmaista pysäköintiä.\nTarjoaako Ibis Liège Centre Opéra ilmaisen lentokenttäkuljetuksen?\nEi, Ibis Liège Centre Opéra ei tarjoa ilmaista lentokenttäkuljetusta.\nKuinka kaukana Ibis Liège Centre Opéra on lentokentältä?\nHotellin Ibis Liège Centre Opéra etäisyys on 9,1 km kentältä Liège Bierset. Hotellin Ibis Liège Centre Opéra etäisyys on 32,9 km kentältä Maastricht/Aachen.\nSalliiko Ibis Liège Centre Opéra lemmikkieläimet?\nKyllä, Ibis Liège Centre Opéra sallii lemmikkieläimet.\nOnko hotellissä Ibis Liège Centre Opéra uima-allas?\nEi, hotellissa Ibis Liège Centre Opéra ei ole uima-allasta.\nSauveniere 47.9 Hyvä (46 arvostelua)0,03 kmNäkymä kaupunkiin, Keittiö, Terassi/patioalk. 73 €\nSmartflats Opera III - 1 Bedroom - Downtown0,07 kmKeittiö, Kahvinkeitin, petivaatteetalk. 88 €\nSmartflats Opera I - 2 Bedrooms - City Center0,07 kmKeittiö, Kahvinkeitin, petivaatteetalk. 102 €\nSmartflats Opera II - 2 Bedrooms - Downtown0,07 kmKeittiö, Kahvinkeitin, petivaatteetalk. 105 €\nSmartflats Design - Opera7.2 Hyvä (185 arvostelua)0,08 kmNäkymä kaupunkiin, Keittiö, Terassi/patioalk. 63 €\nAmosa Liège City Centre Hotel8.7 Erinomainen (2 157 arvostelua)0,15 kmRavintola, Baari/oleskelutila, Ilmainen langaton internetalk. 69 €\nAmosa Liège City Centre Apart Donceel 68.2 Erinomainen (126 arvostelua)0,18 kmNäkymä kaupunkiin, Keittiö, Pyykinpesuhuonealk. 80 €\nStudio des princes8.9 Erinomainen (117 arvostelua)0,19 kmVain aikuisille, Näkymä kaupunkiin, Keittiöalk. 117 €\nAmosa Liège City Centre Apart Regence 178.4 Erinomainen (95 arvostelua)0,13 kmNäkymä kaupunkiin, Keittiö, Pesukonealk. 94 €\nEtsi Ibis Liège Centre Opéra alennushintoja Liège KAYAK-sivustolta. Etsi halvin Ibis Liège Centre Opéra hotellitarjous Liège. KKAYAK hakee sadoilta matkailusivustoilta auttaakseen löytämään ja varaamaan sinulle parhaiten sopivan Ibis Liège Centre Opéra tarjouksen. Lue arvosteluja ja kokemuksia ja nappaa halvin hinta! alk. 62 € per yö (Viimeisin hinta tälle hotellille).